hotchpotch/miracl-hf-unified huggingface dataset:
నందిని గౌడ్
నందిని గౌడ్ హైదరాబాదు కి చెందిన ఒక ప్రముఖ చిత్రకారిణి మరియు ముద్రణా రంగంలో నిపుణురాలు. ఎం.ఎఫ్. హుసేన్, షంషాద్ హుసేన్ మరియు లక్ష్మా గౌడ్ ల వంటి హేమాహేమీలు ప్రదర్శించిన చిత్రాలతో బాటు ఈమె చిత్రాలు కూడా ప్రదర్శింపబడ్డాయి. 
నందిని గౌడ్ వివిధ అవార్డులని ఫెలోషిప్ లని అందుకొన్నది. 1995 లో జాతీయ స్థాయి స్కాలర్ షిప్ ని అందుకొన్నది భారతదేశ ప్రభుత్వానికి చెందిన సాంస్కృతిక విభాగం నుండి చిత్రకళ కి జూనియర్ ఫెలోషిప్ ని అందుకొన్నది.
చిత్రకారుడు, బహుముఖ ప్రజ్ఞాశాలి అయిన లక్ష్మా గౌడ్ కుమార్తె. తెలంగాణ లోని మెదక్ జిల్లా లో 1967 లో జన్మించినది. బరోడా లోని ఎం.ఎస్. విశ్వవిద్యాలయము లో నుండి చిత్రకళ లో మరియు ముద్రణా రంగంలో పట్టాలు పుచ్చుకొన్నది. 
హైదరాబాదులోనే నివసిస్తూ, తన స్వంత స్టూడియో నుండి పని చేస్తుంది.
హైదరాబాదు నగరపు జీవితాన్ని, గ్రామీణ జీవితం, అందులో ఉండే సాధు జంతువులు (పిల్లులు, మేకలు) తన చిత్రపటాల్లో కనబడుతూ ఉంటాయి. పూలకుండీలు, పండ్లు ఉన్న పళ్ళెం, మేకప్ సాధనాలు కూడ తన చిత్రపటాల్లో కనబడుతుంటాయి.
"భారతీయ నగరాలని సుందరంగా చిత్రీకరించటం లో పట్టుని సాధించే నా ప్రయత్నాలని నా చిత్రాల్లో చూడవచ్చు." అంటుంది నందిని.
632
క్రీ.శ. 632 : గ్రెగోరియన్ కేలండరు యొక్క మామూలు సంవత్సరం.
ముహమ్మద్ ప్రవక్త మరణించిన సంవత్సరం. (జూన్ 8)
పళ్ళిపట్టు
పళ్ళిపట్టు పట్టణము కుశస్థలీ నది ఒడ్డున యున్నది. తమిళనాడు రాష్ట్రం తిరువళ్ళూరు జిల్లాకు చెందిన ఈ చిన్న పట్టణము ఆంధ్ర రాష్ట్రాన్ని సరిహద్దున ఉంది. 2001వ సంవత్సరం భారతదేశ జనాభా లెక్కల ప్రకారం సుమారు 8,650 మందికి పైగా జనాభా కలగి యున్నది. ఇందులో సుమారు 50 శాతం మంది ప్రజలు తెలుగు భాషను మాతృభాషగా కలగి యున్నారు,40%శాతం మంది తమిళభాషను మిగిలిన వారలు ఉర్దు, హిందీ, కన్నడ మొదలగు భాషలను తమ మాతృభాషగా కలగి యున్నారు .
పళ్ళిపట్టు పట్టణము పళ్లిపట్టు తాలూకా యొక్క రాజధాని, ఈ పట్టణముమ ముఖ్య రహధారుల కూడలిలో ఉన్నది, కావున పుత్తూరు-చిత్తూరు, చిత్తూరు-నగరి నడుమ నడిచే బస్సులు తరచూ వస్తుంటాయి, చెన్నై, తిరుత్తని, తిరుపతి, బెంగుళూరు, షొలింఘర్ వంటి ప్రాంతాలకు రవాణా వసతి గలదు. పళ్ళిపట్టు నగరానికి పరిసర ప్రాంతాల నుండి అనేక మంది ప్రజలు వస్తువులను కొనుగోలు చెయుటకై రోజూ వస్తుంటారు, వీరిలో అంధ్ర రాష్ట్రాన్నికి చెందిన వారూ ఉంటారు,
ముఖ్యంగా దీపావళి టపాకాయల కొనుగోలుకై ఆంధ్రప్రదేశ్, చిత్తూరు జిల్లా నుండి చాలా మంది వస్తుంటారు.
గత 2009వ సంవత్సరం అక్టోబరు నెల 17వ తేది, శుక్రవరము సాయంత్రము యొక్క టపాకాయ దుకాణములో జరిగిన అగ్ని ప్రమాదము బారిన పడి పదుల సంఖ్యలో ప్రజలు ప్రాణాలు కోల్పోయారు,
వీరిలో చాలా మంది ఆంధ్రప్రదేశ్కు చెందిన వారే..
ఈ ఘటనతో పళ్ళిపట్టు పట్టణము వార్తలోకి ఎక్కింది.అప్పటి నుండి టపాకాయల వ్యపారము చాలా తగ్గింది.
పళ్ళిపట్టులో అనేక ప్రభుత్వ మరియు ప్రభుత్వేతర సంస్ధలకు చెందిన పాఠశాలలు ఉన్నాయి, చుట్టు ప్రక్కల గ్రామాల నుండి విద్యార్థులు చదువుకోవడానికి వస్తూవుంటారు.తమిళ, తెలుగు మరియు ఇంగ్లీషు భాషలలో పాఠాలు బోధింపబడుతుంది.
కొచ్చర్లకోట సత్యనారాయణ
కొచ్చర్లకోట సత్యనారాయణ, ( ఏప్రిల్ 2, 1915 - డిసెంబరు 21, 1969 ) తొలితరం తెలుగు సినిమా మరియు రంగస్థల నటుడు, సినిమా సంగీత దర్శకుడు మరియు నేపథ్యగాయకుడు
ఈయన తూర్పు గోదావరి జిల్లా లోని జమీందారీ కుంటుంబంలో ఏప్రిల్ 2, 1915 న జన్మించారు. ఆయన బాల్యమంతా భీమడోలు యందు గల తాతగారింట్లో గడిచింది. ఆయన బాల్యంలో గ్రామఫోన్ ముందు కూర్చుని ఆ పాటలను శ్రద్ధగా వింటూండేవాడు. ఆయన రాజమండ్రిలో ఉన్నత పాఠశాలలో చదివేటప్పుడు "మాచిరాజు రామచంద్ర మూర్తి" గారి "కేసరి సమాజం"లో చేరారు. అచట రంగస్థలం పై నటనను ప్రారంభించారు. ఆయన చింతామణి మరియు " ప్రతాపరుద్రీయం" వంటి నాటకాలలో నటించి వచ్చిన సొమ్మును పాఠశాలలకు గ్రంథాలయాలకు విరాళంగా యిచ్చేవారు.
ఆయన సినిమా రంగంలో "ద్రౌపది వస్త్రాపహరణం" చిత్రంతో ప్రవేశించారు. ఆ చిత్రం సరస్వతీ టాకీస్ వారిది. ఆయన "జరాసంధ" చిత్రంలో కృష్ణునిగా, "వరవిక్రయం" చిత్రంలో బసవరాజు గా, వై.వి.రావు గారి "మళ్ళీ పెళ్ళి" లోనూ, "పాదుకా పట్టాభిషేకం"లో లక్ష్మణునిగా నటించారు.
ఆయన మరల రంగస్థల రంగంలో ప్రవేశించి వేమూరి గగ్గయ్య మరియు స్థానం నరసింహారావు లతో కలసి "జరాసంధ", "సారంగధర", "తులాభారం" నాటకాలలో నటించారు. ఆ తర్వాత ఆయన బందా కనకలింగేశ్వరరావు గారి ప్రభాత్ థియేటర్ లో చేరి "పాండవ" విత్రంలో అర్జునునిగానూ, "బొబ్బిలి యుద్ధం"లో వెంగళరావు గానూ, "సతీసావిత్ర"లో సత్యవంతునిగానూ, "చింతామణి"లో భవానీశంకరం గానూ మరియు "కాళిదాసు"లో కాళిదాసు గాను నటించారు. ఆయన రామాంజనేయ యుద్ధంలో రామునిగా బేతా వెంకటరావుతో కలసి నటించారు.
ఆయన ఏలూరులో డిసెంబరు, 21, 1969 లో మరణించారు.
ఎం అర్ ఐ
ఎం.ఆర్.ఐ (MRI) అనే పదము "మేగ్నటిక్ రెసొనంస్ ఇమేజింగ్" (Magnetic Resonance Imaging) యొక్క సంక్షిప్త పదము. ఎం.ఆర్.ఐ. పరికరము మనిషి లోపల యున్న అవయవాలను చూచుటకై వైద్యులు ఉపయోగిస్తారు, దీని సహాయముతో శస్త్ర చికిత్స చేయకుండానే రోగి యొక్క సమస్యను తెలుసుకొనవచ్చును. దీనికి "మేగ్నటిక్ రెసొనంస్ టోమొగ్రఫి" (Magnatic Resonance Tomography) సులభంగ "ఎం.ర్.టి" (M.R.T) అని కూడా పిలుస్థారు.
ఎం.ర్.ఐను కనుగొన్నది పెలిక్స్ బ్లాక్ (Felix Block) అనే శాస్త్రవేత్త 1946లొ కనుగొన్నాడు కాని అపట్లో అంతగా అభివృద్ధి కాలెదు. 1952లో పెలిక్స్ బ్లాక్ భౌతిక శాస్త్రము విభాగములో నోబెల్ బహుమతి పొందాడు.పెలిక్స్ బ్లాక్ తరువాత చాలా మంది శాస్త్రవేత్తలు ఎం.ర్.ఐ మీద పరిశోధనలు చేసారు, వారిలో ముఖ్యులు. పీటర్ మానస్పీల్డ్ (Peter Mansfield) మరియు పాల్ లౌతర్బుర్ (Paul Lauterbur, పీటర్ మానస్పీల్డ్ 2003లో నొబెల్ బహుమతి పొందాడు.మనుషులపై మొట్టమొదటి పరిశోధన 1977 జూలై నెల 3వ తేదిన జరిగింది.
మనిషి శరీరములో నీరు వుంటుంది, నీటిలోని హైడ్రొజన్ అణువుల్లో ప్రోటాన్లు వుంటాయి, అవి అయస్కాంత తరంగాలచె ప్రభావితం అవుతాయి.
ఎం.ర్.ఐ యంత్రములోనికి మనిషిని ప్రవేశ పెట్టిన తరువత మనిషి శరీరము లోనికి అయస్కాంతతరంగాలను ప్రసురింపచేస్తుంది. మనిషి శరీరములో హైడ్రోజన్ అణువులు ప్రభావితం అవుతాయి, దానితో అ అణువులలో వుండే ప్రోటాన్లు ఆ అయస్కాంత తరంగాలు వస్తున్న దిక్కునకు తగ్గటుగా వరుసక్రమములో నిలబడుతయి.అలా నిలిచిన ప్రోటాన్లు ద్వారా అయస్కాంత శక్తి శరీరములోనికి ప్రవహిస్తాయి, యం.ర్.ఐ యంత్రము ఆ తరంగలను ఆపినవెంటనే మనిషి శరీరములో వరుసగా నిలబడియున్న ప్రోటాన్లు యధాస్థితికి చేరుతాయి. అలా చేరే సమయములో రేడియో ప్రీక్వెసీ పరిధిలోని అయస్కాంత తరంగాలను వెలువరుస్తాయి, వీటిని అర్.అఫ్. కాయల్స్ ద్వారా సేకరించి, ఆ తరంగాలను 
సాంఘనిక యంత్రానికి (కంప్యూటర్) అనుసంధించి పురియర్ ట్రాంస్పార్ం అనే పధ్దతి ద్వార మనిషి లోపలి అవయవాల చిత్రాన్ని సాంఘనిక యంత్రము శ్రుష్టిస్తుంది.
ఎం.ర్.ఐ.ను ఉపయోగించి శరీరములోని గడ్డలను, కండరాల సమస్యలు, మెదడులోని సమస్యలు, మల్టిపల్ స్క్లారసిస్, వెన్ను పూస సమస్యలు మొదలగు వాటిని కనుగొనవచ్చను.
622
క్రీ.శ. 622 : గ్రెగోరియన్ కేలెండరు యొక్క సాధారణ సంవత్సరం.
చిత్తూరు సుబ్రహ్మణ్యం పిళ్లై
సంగీత కళానిధి చిత్తూరు సుబ్రహ్మణ్యం పిళ్లై గా ప్రసిద్ధిచెందిన చిత్తూరు సుబ్రహ్మణ్యం (Chittoor Subramanyam) (22 జూన్ 1898–1975) సుప్రసిద్ధ కర్ణాటక సంగీత విద్యాంసులు మరియు వాగ్గేయకారులు.
సుబ్రహ్మణ్యం పేరయ్య మరియు మొగిలమ్మ దంపతులకు 1898 జూన్ 22 తేదీన చిత్తూరు జిల్లా పలమనేరు మండలం (అప్పటి పుంగనూరు తాలూకా) లోని కొలమాసనపల్లె గ్రామంలో జన్మించారు. మొదట తల్లిదండ్రుల వద్ద కర్ణాటక సంగీతాన్ని నేర్చుకొన్నారు. వీరు బాలమేధావిగా తన 5వ ఏటనే శాస్త్రీయ సంగీతం పాడటం ప్రారంభించారు. తండ్రి వద్ద చిన్నప్పుడే హరికథలను చెప్పటం నేర్చుకున్నారు. పదేళ్లు వచ్చేసరికి చిత్తూరు, వేలూరు, బెంగుళూరు మొదలైన ప్రాంతాల్లో పాట కచేరీలు చేయడం ప్రారంభించారు. ప్రఖ్యాత గాయని ధనకోటియమ్మ సలహా మేరకు కాంచీపురంలోని నాయన పిళ్లై గారి వద్ద శిష్యునిగా చేరి శాస్త్రీయ సంగీతాన్ని శాస్త్రీయంగా గురుకుల పద్ధతిలో 14 సంవత్సరాలు అభ్యసించారు.
చిత్తూరు సుబ్రహ్మణ్యం మద్రాసు నగరంలో స్థిరనివాసమేర్పరచుకున్నను భారతదేశమంతా తిరిగి సుమారు 50 సంవత్సరాలకు పైగా సంగీత కచేరీలు చేసి శ్రోతల్ని మెప్పించారు.
వీరు త్యాగరాజస్వామి వారి కీర్తనలను లయ ప్రధానంగా గానం చేయడంలో మేటిగా పేరుపొందారు. వీరు ఎక్కువగా కాంచీపురం రీతిలో గానం చేసేవారు. వీరు స్వరప్రస్థానం మరియు కాలప్రమాణంలో ప్రసిద్ధిచెందారు. వీరు త్యాగరాజు మరియు ముత్తుస్వామి దీక్షితులు రచించిన అరుదైన కీర్తనలను ఆలపించడంలో దిట్ట.
ఆకాలంలో రికార్డింగు విధానం ప్రారంభ దశలో ఉండుటవలన, వీరు రచించిన "మధురా నగరిలో చల్లలమ్మ బోను", "కులములోన గొల్లదాన" మరియు మావల్లగాదమ్మ వంటి కొన్ని మాత్రము కొలంబియా సంస్థ ద్వారా రికార్డు చేయబడ్డాయి.
వీరు గురుకుల పద్ధతిలో ఎందరో శిష్యులకు సంగీతవిద్యను బోధించారు. వారిలో కొందరు సుప్రసిద్ధ విద్వాంసులుగా పేరుపొందారు. వీరిలో మధురై సోమసుందరం, బొంబాయి ఎస్. రామచంద్రన్, చిత్తురు రామచంద్రన్, టి. టి. సీత, తాడేపల్లి లోకనాథ శర్మ మరియు రేవతీ రత్నస్వామి ముఖ్యులు.
వీరు తిరుపతి పట్టణంలో 1942 నుండి త్యాగరాజ ఉత్సవాలను ప్రతి సంవత్సరం నిర్వహించి "సప్తగిరి సంగీత విద్వన్మణి" అనే పురస్కారాన్ని ప్రముఖ కర్ణాటక విద్వాంసులకు ప్రదానం చేసేవారు. ఆకాలంలోనే చాలా అన్నమాచార్య కీర్తనలను స్వరపరచి అందించారు. అందులో ఇతడొకడే, నారాయణతే ముఖ్యమైనవి.
కర్ణాటక విద్వాంసునిగా చివరిదాకా సంగీత సాధనతోనే జీవితాన్ని సఫలం చేసుకున్న ధన్యజీవి 1975 సంవత్సరంలో పరమపదించారు.
వీరికి మొదటి భార్య కాంతమ్మ మరియు రెండవ భార్య రామతిలకం వలన ఇద్దరు కుమారులు మరియు ఇద్దరు కుమార్తెలు కలిగారు. వారిలో పెద్దకుమార్తె రేవతీ రత్నస్వామి తండ్రి పేరును విశ్వవ్యాప్తం చేయాలని నిరంతరం వివిధ కార్యక్రమాల ద్వారా ప్రయత్నం చేస్తున్నారు.
తండ్రిగారి జ్ఞాపకార్థం సుబ్రహ్మణ్య సంగీతక్షేత్ర ప్రారంబించి ప్రతి సంవత్సరం హైదరాబాద్ నగరంలో మూడు రోజులపాటు వివిధ సంగీత కార్యక్రమాల్ని నిర్వహిస్తున్నారు.వీరు అనేకమైన సన్మానాలు మరియు పురస్కారాలు పొందారు. వానిలో ముఖ్యమైనవి:జీవితకాలం సంగీత సరస్వతికి సేవచేసిన వీరి జన్మ శతాబ్ది ఉత్సవాలను 1998 జూన్ 20 నుండి 1998 జూన్ 22 వరకు హైదరాబాద్ నగరంలో ఘనంగా నిర్వహించారు. ఈ సందర్భంగా నారా చంద్రబాబు నాయుడు, ఎం.ఎస్. సుబ్బలక్ష్మి తదితరులు వీరి సేవల్ని కొనియాడారు.
పాడుతా తీయగా (ధారావాహిక)
పాడుతా తీయగా ఈటీవీలో బహుళ ప్రజాదరణ పొందిన పాటల పోటీ కార్యక్రమం. ప్రముఖ సినీ నేపథ్య గాయకుడు ఎస్.పి బాలసుబ్రహ్మణ్యం దీనికి వ్యాఖ్యాత. ఆంధ్రప్రదేశ్ నలుమూలలా ప్రతిభ ఉన్న గాయనీ గాయకులను ప్రోత్సహించడం ఈ కార్యక్రమం యొక్క ముఖ్యోద్దేశం. దీని దర్శకుడు ఎన్.బి. శాస్త్రి. 1996 మే 16న హైదరాబాదులోని సారధి స్టూడియోలో అతికొద్ది మంది సమక్షంలో ప్రారంభమైన ఈ కార్యక్రమం ఇప్పటికీ కొనసాగటమే కాక అమెరికా కు కూడా విస్తరించింది. దక్షిణ భారతంలోనే మొట్టమొదటి సంగీత ఆధారిత రియాలిటీ షో ఇది.
మంగళంపల్లి బాలమురళీకృష్ణ, సాలూరి రాజేశ్వరరావు, కె.విశ్వనాధ్, కె.వి. మహదేవన్, ఎమ్మెస్ విశ్వనాథన్, ఇళయరాజా, కె.బాలచందర్, కీరవాణి, సుశీల, జానకి లాంటి ప్రముఖులెందరో ఈ కార్యక్రమంలో పాల్గొన్నారు. ఈ కార్యక్రమం ఎంతో మంది గాయకులను సినీ పరిశ్రమకు అందించింది. ప్రముఖ గాయని ఉష (గాయని), కౌసల్య (గాయని), గోపికా పూర్ణిమ, మల్లిఖార్జున్, సందీప్, హేమచంద్ర, కారుణ్య మొదలైన వారు. ఈ కార్యక్రమం ద్వారా వెలుగులోకి వచ్చారు.
లింఫోమా
లింఫోమా అనబడే ఈ కేన్సర్ తెల్లరక్తకణాలలోని లాసికాణువు లేదా లింఫోసైట్లలలో జన్యు మార్పు సంభవించి, అవి నియంత్రణ లేకుండా విభజించడం వల్ల ఏర్పడుతుంది. ఇది శరీరములోని శోషరస నాళము, ప్లీహము, ఎముక మజ్జ, రక్తము మరియు ఇతర భాగాలలో ఏర్పడవచ్చును. ఇది సాధారణముగా కణుపు వలె ఏర్పడును. లింఫోమాలు చాలా రకాలున్నాయి. ఒక్కో రకానికి ఒక్కో విధమైన చికిత్స చేస్తారు. ముఖ్యంగా హాడ్జ్కిన్స్ లింఫోమా లేదా నాన్-హాడ్జ్కిన్స్ లింఫోమాగా విభజిస్తారు, వీటిలో మరల మరెన్నో ఉప జాతులున్నాయి.లింఫోమా ను నిర్దారణకు జీవాణుపరీక్ష (బయాప్సి) చెయ్యవలసి వుంటుంది. అనగా రోగి శరీరములోని గడ్డ నుండి కొంత భాగమును తీసి సూక్ష్మదర్శిని సహాయముతో చూచి నిర్ధారణ చెయ్యాలి.
అలా ప్రథమ నిర్ధారణ చేసాక, మరికొన్ని పరీక్షలు చేయవలసి ఉంటుంది. వాటిలో ముఖ్యమైనవి
పై పరీక్షల సహాయముతో లింఫోమాను వర్గీకరించి, అందుకు తగిన చికిత్స చేస్తారు.
వీటిలో ముఖ్యముగా వైద్యులు చూచునది
సాధారణంగా హాడ్జ్కిన్స్ లింఫొమా లేదా నాన్-హాడ్జ్కిన్స్ లింఫొమాగా విభజిస్తారు.
హాడ్జ్కిన్స్ లింఫోమా మిగతా వాటిక్కనా చాలా భిన్నమైనది. ఇందులో రీడ్-స్టెర్న్‌బర్గ్ కణము (Reed–Sternberg cell) వుంటుంది.
హాడ్జ్కిన్స్ లింఫోమా కానివి ఈ కోవకు చెందును.
నాన్ హాడ్జ్కిన్స్ లింఫోమా రకాల పట్టిక
లింఫోమా వైద్యము చేయుటకు అది ఏ దశలో ఉందో తెలుసుకొని దానికి తగ్గటుగా చికిత్స అందచేయబడును.
లింఫోమా మొదటి దశ నుండి నాల్గవ దశ వరకు విభజించవచ్చును.
మొదటి దశలో లింఫోమా నిర్బంధములోనుండును, ఇది ప్రమాదకరమైనది కాదు.
నాల్గవ దశలో లింఫోమా ఇతర అవయవాలకు వ్యాపిస్తుంది, ఇది చాలా ప్రమాదకరము కానీ సత్వరముగా చికిత్స అందించినచో నయమగును.
ఒక్కో రకము లింఫోమాకు వేరువేరుగా చికిత్స అందించాలి. రోగి యొక్క వయసు, లింఫోమా దశ, వచ్చిన అవయవము వంటి వాటిని దృష్టిలో పెట్టుకుని రేడియోధార్మిక చికిత్స, కీమో థెరపి వంటివాటితో చికిత్స చేయబడును.
ప్రతి రకము లింఫోమాలను హై-గ్రేడు లింఫోమా మరియు లో-గ్రేడు లింఫోమాగా విభజిస్తారు.
హై-గ్రేడు లింఫోమాలు చాలా వేగముగా వ్యాప్తి చెందును, చికిత్స ఇవ్వని పక్షంలో కొద్ది రోజులలోనే రెండింతలుగా పెరుగుతూ పోతాయి, కానీ ఈ రకము లింఫొమాలు మందులకు బాగా లొంగుతాయి.
సరియైన చికిత్సతో హై-గ్రేడు లింఫొమాలను నయం చేయవచ్చును.
లో-గ్రేడు లింఫోమాలు చాలా నిదానంగా వ్యాప్తి చెందును, చికిత్స ఇవ్వని పక్షములోకూడా రోగి చాలా కాలము పాటు సాదారణ జీవితం గడుపతారు. కానీ ఇవి మందులకు అంతగా లొంగదు.
జలవిహార్
జలవిహార్ అనగా వాటర్ పార్క్, ఇది హైదరాబాద్లో ఉంది. దీని విస్తీర్ణం 12.5 ఎకరాలు (5.1 హెక్టార్లు). ఈ జలవిహార్ ను సంజీవయ్య పార్క్ పక్కన మరియు హుస్సేన్ సాగర్ సరస్సు వెంబడి 20 మే 2007 న ప్రారంభించారు.
ప్రవాస భారతీయుడు ఆర్.జె.రావు మరియు వ్యక్తుల యొక్క సమూహం స్థానిక పర్యాటక శాఖతో ఒక పబ్లిక్ ప్రైవేటు భాగస్వామ్యం పద్ధతిన నిధులు సమకూర్చారు. ఈ శాఖ నెక్లెస్ రోడ్ లో హుస్సేన్ సాగర్ సరస్సును ఆనుకొనివున్న 12.5 ఎకరాల (5.1 హెక్టార్లు) భూమిని ఈ ప్రాజెక్ట్ కొరకు మంజూరు చేసింది. ఈ భూమిని 33 సంవత్సరాలకు ఒప్పందానికి వార్షిక వ్యయం మరియు 5% మొత్తం స్థూల ఆదాయాలతో ఏర్పాటు చేయబడింది. ఈ యేర్పాట్లు ప్రతి 5 సంవత్సరాలకు ఒకసారి సమీక్షించవలసి యుంటుంది
ఈ భూమిని 2000 సంవత్సరంలో నారా చంద్రబాబునాయుడు ఆంధ్రప్రదేశ్ ముఖ్యమంత్రిగా నున్న సమయంలో యిచ్చినప్పటికీ ఈ భూములలో ఆక్రమణలు మరియు యాజమాన్య సమస్యల కారణంగా పనులు నిలిపివేయబడ్డాయి . ఆ తర్వాత స్థానిక ప్రభుత్వం ప్రాజెక్టులు కేటాయించుటకు ప్రోబ్ పద్ధతిని ప్రారంభించింది . ఈ ప్రాజెక్టును 2006 మధ్య కాలంలో ప్రారంభించడానికి భారతదేశ సుప్రీం కోర్టు అనుమతి తెలిపింది. ఈ అనుమతి ఆంధ్రప్రదేశ్ కాలుష్య నియంత్రణ మండలి మరియు ఆంధ్రప్రదేశ్ హైకోర్టు యొక్క అనుమతుల ఆధారంగా సుప్రీం కోర్టు అంగీకరించింది.
ప్రభుత్వ మరియు ప్రైవేటు భాగస్వామ్యం ఫలితంగా హెచ్చు లాభదాయకత కారణంగా స్థానిక ప్రభుత్వం ఈ పాజెక్టు విధానాన్ని 2010 లో కొనసాగించుటకు ప్రతిపాదించింది.
యిటీవల జూలై 2013 లో సామాజిక మార్కెటింగ్ మరియు ఆన్‌లైన్ అభివృద్ధి కంపెనీలు జలవిహార్ లో ఉద్యోగాలను కంపెనీ వెబ్‌సైట్ లో ఉంచుతున్నారు. ఆన్‌లైన్ మార్కెటింగ్ మరియు సామాజిక మార్కెటింగ్ కొరకు వెబ్‌సైట్ లో పొందుపరచునున్నారు. యిరుపక్షాల మధ్య ఒప్పందం ఐదు సంవత్సరాలవరకు కొనసాగుతుంది.
ఈ పూల్ మన దేశంలోనే అతిపెద్దది. దీని విస్తీర్ణం 18000 చ.అడుగులు. దీనిలో 1000 మంది ప్రజలకు సదుపాయాన్ని కల్పించే విధంగా నిర్మించబడింది. మొత్తం పార్కులో నిర్మాణ వైశాల్యం 10% మాత్రమే ఉంది. హుస్సేన్ సాగర్ చుట్టూ ఉన్న చెత్తను నివారించడానికి జలవిహార్ చుట్టూ సరైన ఫెన్సింగ్ ఉంచడం జరిగింది. ఈ పార్కులో ముఖ్యంగా రెండు జోన్లు కలవు -- అవి వినోదం మరియు పార్టీ. ఇందులో వేవ్ పూల్, డ్రై రైడ్స్, మిని ట్రైన్ మరియు ఫుడ్ కోర్టులు ఉన్నాయి. పార్టీ జోన్ ల2000 మంది ప్రజలు ఉండే విధంగా లాన్ ను యెర్పాటు చేయడం జరిగినది.
ఎముక మజ్జ
ఎముక మజ్జ అనబడే ఈ మృదువైన అవయవము ఎముకలోపలి భాగములో ఉంటుంది. మనుషులలో, ఎర్ర రక్త కణాలను హెమటోపొసిస్ అనే పద్ధతి ద్వరా పెద్ద ఎముకలలో ఉత్పత్తి చేస్తుంది. ఒక్క మనిషిలో నాలుగు శాతం బరువు ఈ ఎముక మజ్జదే. ఎముక మజ్జలోని హెమటోపొసిస్ భాగము ప్రతి రోజూ 50,000కోట్ల రక్త కణాలను ఉత్పత్తి చెస్తాయి, ఎముక మజ్జలోనుండి వాస్కులేచర్ అనే అవయవము ద్వారా ఆ కణాలు రక్తములోనికి కలుస్తాయి.
మనుషలలో రెండు రకాల మజ్జలున్నాయి.ఈ రెండు మజ్జలలో చాలా రక్త నాళాలను కలగి యుంటాయి.
ఎముక మజ్జ పొర లేదా స్ట్రోమా రక్త కణాల ఉత్పత్తిలో ప్రత్యక్షముగా పాల్గొనదు, ఇది చాలా వరకు పసుపు మజ్జలోనే వుంటుంది.కానీ ఇది రక్త కణాల ఉత్పత్తి (హెమటోపొసిస్) కి అవసరమైన 
కొన్ని రకాలదోహక పదార్థమును ఉత్పతి చెయడము ద్వారా రక్త కణాల ఉత్పత్తిలో పరోక్షంగా తోడ్పడుతుంది. ఎముక మజ్జ పొరలోన్నున్న కణాలు.
ఎముక మజ్జ సరిహద్దు లేదా బోన్ మెరో బెరియర్ ఎముక మజ్జలోని కణాలను రక్త ప్రసరణలో కలవకుండా అడుకుంటుంది, కేవలము బాగా పరిణితి లేదా అభివృధి చెందిన కణాలు మాత్రమే వాటి 
ఫైన ఉన్న ప్రొటీన్లసహాయముతో రక్త ప్రసురనలోనికి ప్రవేశిస్తాయి. కాని కొన్ని విభాజ్యకణములు (stem cells) రక్తప్రసురణలో కలుస్తుంటయి.
కె.నాగేశ్వర్
ప్రొఫెసర్ కె.నాగేశ్వర్ తెలంగాణ శాసన మండలి సభ్యులు. ఈయన ఉస్మానియా యూనివర్సిటీలో జర్నలిజం ప్రొఫెసరుగా ఉన్నారు. ఈయన 10 టి.వి తెలుగు న్యూస్ ఛానల్ కు ఛైర్మన్ గా పనిచేస్తున్నారు. The Hans India ఆంగ్ల దినపత్రికకు ప్రధాన సంపాదకునిగానూ, HMTV అనే తెలుగు టెలివిజన్ ఛానల్ లో ఎడిటర్ గానూ పనిచేస్తున్నారు
డాక్టర్ కె.నాగేశ్వర్ ఆదిలాబాద్ జిల్లా మందమర్రి మండలంలో ఆదిల్ పేట గ్రామంలో జన్మించారు. ఆయన తల్లిదండ్రులు సదాశివరావు, అనసూయలు. అతని భార్య కె.శ్రీలక్ష్మి కూడా జర్నలిజంలో పోస్ట్ గ్రాడ్యుయేట్ చేశారు.రాజనీతి శాస్త్రంలో డాక్టరేట్ తీసుకున్నారు. అతనికి ఇద్దరు పిల్లలు కలరు. వారు రాహుల్ సాంకృత్ మరియు అమర్త్య.
గతంలో, అతను "ఇండియన్ ఎక్స్‌ప్రెస్" మరియు "టైమ్స్ ఆఫ్ యిండియా" లలో పనిచేశారు. గత మూడు దశాబ్దాలుగా, డాక్టర్ కె నాగేశ్వర్ ప్రముఖ వార్తాపత్రికలు అయిన "హిందూ", "ఇండియన్ ఎక్స్‌ప్రెస్", "ద పయనీర్", " ది ఎకనమిక్ టైమ్స్", మరియు "ఫ్రంట్ లైన్" వంటి పత్రికలలో కథనాలను ప్రచురించారు. ఆయన CNN IBN, NDTV, TIMES NOW, STARTV, ZEENEWS, ఆజ్ తక్ మొదలైనవి వివిధ చానెల్స్ లో ప్రాంతీయ అభివృద్ధి గూర్చి వ్యాఖ్యానించారు. సమకాలీన సమస్యలపై తెలుగు ఛానల్స్ ద్వారా అతను క్రమం తప్పకుండా వ్యాఖ్యలు చేస్తుంటారు. మీడియా ద్వారా అతని విస్తారమైన విశ్లేషణ ఆయనకు ఆంధ్రప్రదేశ్ లోనే కాకుండా ప్రపంచ వ్యాప్తంగా తెలుగు భారత కమ్యూనిటీలో అత్యంత గౌరవం తెచ్చిపెట్టాయి మరియు అనేక మంది ప్రశంసలు పొందాయి.
జాతీయ పోలీస్ అకాడమీ, ది నేషనల్ అకాడమీ ఆఫ్ అడ్మినిస్ట్రేషన్, Mussorie, ఆంధ్రప్రదేశ్ ప్రెస్ అకాడమీ, డాక్టర్ MCR మానవ వనరుల అభివృద్ధి మరియు అనేక జర్నలిజం పాఠశాలలో ఆయన అతిథి అధ్యాపకునిగా పనిచేస్తున్నారు. బిర్లా ఇన్సిట్యూట్ ఆఫ్ టెక్నాలజీ అండ్ సైన్సెస్ (BITS, Hyderabad) లో విజిటింగ్ ప్రోఫెసర్ గా ఉన్నారు.
డా.కె. నాగేశ్వర్ "ఎనాలిసిస్ " పేరుతో తెలుగు సామాజిక రాజకీయ అంశాలపై విశ్లేషణలను అందజేసే పత్రికను అనేక సంవత్సరాలు నడిపారు.
డాక్టర్ కె నాగేశ్వర్ ఒక సైన్సు గ్రాడ్యుయేట్ గా తన కెరియర్ ప్రారంభించారు. తర్వాత జర్నలిజంలో పిజి మరియు రాజనీతి శాస్త్రంలో డాక్టరేట్ పొందారు.
ఉస్మానియా విశ్వవిద్యాలయంలో జర్నలిజం శాఖ అధిపతిగా పనిచేశారు. అతను ఆంధ్రప్రదేశ్ ప్రెస్ అకాడమీ పాలక మండలికి కూడా సేవలు అందించారు.
విద్యార్థి దశలో ఆయన జాతీయ స్థాయిలో జర్నలిజంలో జూనియర్ రీసెర్చ్ ఫెలోషిప్ గెలిచారు. అతను 1994 లో జర్నలిజంలో UGC కెరీర్ అవార్డును గెలుచుకున్నారు.
ప్రస్తుతం అతను ఆంధ్రప్రదేశ్ శాసన మండలిలో హైదరాబాదు, రంగారెడ్డి మరియు మహబూబ్ నగర్ గ్రాడ్యుయేట్ నియోజకవర్గానికి ప్రాతినిధ్యం వహిస్తున్నారు. మరియు అటవీ, పర్యావరణ మరియు వన్యప్రాణిలో లెజిస్లేటివ్ కమిటీకి తన సేవలు అందిస్తున్నారు.
తెలంగాణా లత్కోర్ సాబ్
పిట్టల దొర వేషాన్నే లత్కోర్ సాబ్ "బుడ్డర్ ఖాన్" తుపాకి రాముడు అని కూడా పిలుస్తారనీ, అది పగటి వేషాల్లో ఒక రకమనీ, గ్రామాలలో ప్రదర్శించే పిట్టలదొర వేషగాళ్ళు సమాజంలో వున్న కుళ్ళు విషయాలను హాస్యంతోనూ, వ్యంగ్య రూపంలోనూ బయట పెడతారు. ఖాకీ ప్యాంటు, లేదా నిక్కరు, చిరిగిన ఖాకీ షర్టు తలపై దొర టోపీ, ఆ టోపీ పైన ఒక ప్రక్కగా తెల్లటి ఈక, చేతిలో కట్టె తుపాకీ, మెడలో రుమాలు, ముఖాని కంతా తెల్ల రంగు పూసుకుని, ప్రెంచి కట్ మీసముతో, కాళ్ళకు బూట్లు తొడిగి ఒక దొరలాగా హంగామా చేస్తూ, అడుక్కుంటూ విరామ లేని తన వాగ్ధోరణితో శ్రోతలను చమత్కారంతో ముంచెత్తుతాడు. ఈ వేషాన్ని బ్రిటిష్ ప్రభుత్వ హయాములో 1943 ప్రాంతాల్లో నాటి బ్రిటిష్ ప్రభుత్వాన్ని దుయ్య పడుతూ, పాసిస్టు దురాక్రమణను వివరిస్తూ, సాంఘిక దుష్ట శక్తుల కార్యక్రమాలను వెల్లడిస్తూ నాటి అంధ్ర ప్రజా నాట్యమండలి విస్తృతంగా ప్రదర్శించిందని జయధీర్ తిరుమల రావు "ప్రజా సాహితి ప్రత్యేక కళా రూపాల " సంచికలో వివరించారు.
ఈ క్రింద సూచించిన కళా రూపం తెలంగాణ గ్రామాల్లో వృత్తి కళా కారులే, తెలంగాణ పోరాటానికి సంబంధించిన సమస్యల నన్నిటినీ పిట్టల దొర వేషంలో పొందు పర్చారు.
జఘన జుట్టు
జఘన కేశాలు లేదా ఆతులు మానవ జననేంద్రియాలపై మొలిచే జుట్టు. ఈ జుట్టు మానవులలో శైశవ దశలో ఉండనప్పటికీ బాల్యములో దీని పెరుగుదలకు బీజం పడుతుంది. యుక్త వయస్సు వచ్చే నాటికి స్త్రీ పురుషులలో ఈ జుట్టు పూర్తి స్థాయిలలో పెరగడం ఆరంభమౌతుంది. వ్యక్తిగత పరిశుభ్రతలో భాగంగా దీనిని శుభ్రం చేసుకోవడం ప్రతి మానవుని బాధ్యత. లేనిచో జననేంద్రియాల వద్ద దురద, నవ లేదా ఇతర చర్మ సంబంధిత వ్యాధులు ప్రబలుతాయి.
ఈ జుట్టును పూర్తిగా తొలగించినూ వచ్చు లేదా కత్తిరించవచ్చు. ఏం చేసినా దీని పెరుగుదల మాత్రం ఆగదు. కావున క్రమం తప్పకుండా దీనిని తొలగించుకోవడం మంచిది. ఈ క్రింది ప్రక్రియలను ఇందుకు ఎన్నుకోవచ్చు.
ఎక్కువ మంది స్త్రీ పురుషులు దీనిని అవలంబిస్తారు. ఈ పద్ధతిలో ఒక రేజర్ తీసుకుని జననేంద్రియాల వద్ద నున్న జఘన జుట్టును జాగ్రత్తగా తొలగించవలసి ఉంటుంది. ఇక్కడ ఏ మాత్రం అజాగ్రత్త వహించినా చిన్న చిన్న గాయాలు మొదలుకొని తీవ్ర రక్త గాయాలు అయ్యే అవకాశం ఉంది. అలాగే రేజర్ మరియు బ్లేడు పరిశుభ్రంగా ఉండాలి. ఈ రెండిటినీ పని అయిన తర్వాత యాంటీ సెప్టిక్ ద్రావణము లేదా డెట్టాల్ తో బాగా కడిగి ఆపై ఎండలో ఆరబెట్టి తర్వాత భద్రపరచాలి.
క్షవరంతో పోల్చినపుడు ఇది సురక్షిత విధానము. ఈ విధానములో ట్రిమ్మర్ లేదా చిన్న కత్తెరను ఒడుపుగా తిప్పుతూ ఆతులను శుభ్రం చేసుకోవచ్చును. ఇందులో చర్మానికి కత్తెర తగలదు కాబట్టి రిస్క్ శాతం తక్కువ. పురుషులలో జననేంద్రియాలు బాహ్యంగా ఉంటాయి కాబట్టి దీనిని వాడునపుడు జాగరూకత అవసరము. లేనిచో సున్నితమైన చర్మభాగము తెగే అవకాశం ఉంది.
వెర్రి వేయి విధాలు అన్నట్లు కొంతమంది వారి శైలి లేదా జీవనశైలి అనుసరించి ఆతులను ప్రత్యేకంగా కత్తిరించుకుంటారు. అలాంటి కొన్ని కత్తిరింపు శైలులను క్రింద చూడవచ్చు.
మలము
మలము లేదా మలం లేదా పెంట లేదా రెట్ట లేదా దొడ్డి అనునది జీవులలో ఆహారం జీర్ణం కాగా మిగిలిపోయే విసర్జక పదార్థము. ఇది సాధారణంగా జీర్ణాశయంలో తయారై పురీషనాళము ద్వారా ప్రయాణించి , గుదము ద్వారా విసర్జింపబడుతుంది.
ఒక జీవి ఆహారాన్ని తీసుకున్న తర్వాత మిగిలిన వ్యర్థాలు దాని శరీరం నుండి బయటకు పంపబడుతాయి.ఈ మలంలో చాలా సార్లు తీసుకున్న ఆహారంలో దాదాపు సగం శక్తి ఉంటుంది. ఒక జంతువు / జీవి మలమును వేరొక జీవి ఆహారంగా తీసుకోవచ్చు. ఇది ఆ జీవుల ప్రాథమిక ఆహారం కావచ్చును లేదా సాధారణ ఆహారము కావచ్చు. ఉదాహరణకు కుక్క మానవ మలము ను ఆహారంగా తీసుకుంటూనే ఇతర పదార్థాలను కూడా ఆహారంగా తీసుకుంటుంది. అలాగే కొన్ని రకాల బ్యాక్టీరియాలు మరియు శిలీంద్రాలు కేవలము మలాన్ని మాత్రమే ఆహారంగా తీసుకొని మనుగడ సాగిస్తాయి.
మలము దుర్వాసన వేస్తుంటుంది. దీనికి కారణము అందులోని బ్యాక్టీరియా. కానీ ఇదే వాసన ఆ మలమును భుజించుటకు ఇతర జంతువులను ఆకర్షిస్తుంది. సుగంధ ద్రవ్యాలను తిన్న తర్వాత విసర్జించే మలములో జీర్ణం కాకుండా మిగిలిప్ఫ్యిన వాటి అవశేశాల కారణంగా కొన్ని సార్లు ఆ మలానికి దుర్వాసన ఉండదు.
జంతువుల మలములకు కొన్ని ప్రత్యేక పేర్లు ఉన్నాయి. ఉదాహరణకు:
పీర్ల పండుగలో పేరెన్నికగన్న ధులా
ధులా అనే కళా రూపం, సర్కారు ఆంధ్ర దేశంలో కానీ, రాయలసీమ ప్రాంతంలో కాని ఎక్కడా కనిపించక పోయినా, తెలంగాణా ప్రాంతంలో మాత్రం అధిక ప్రచారంలో ఉంది. ఇది ముఖ్యంగా శ్రమ జీవుల కళా రూపమనీ, అంత కంటే ముఖ్యంగా ముస్లింలు జరుపుకునే పీర్ల పండగకు సంబంధించిందనీ, జయధీర్ తిరుమల రావు గారు ప్రజా కళారూపాలు అనే తమ గ్రంథంలో వివరించారు. ఇది శ్రమ జీవుల కళారూపమైనా శ్రమ జీవులందరూ ఈ కళా రూపంలో పాల్గొన్నట్లు మనకు పెద్ద ఆధారాలు లేవు. ఇది అందరూ కలిసి సామూహిక నృత్యం చేస్తారు. పాటకు, పాటకు సంబంధించిన ఆటకూ సంబంధించిన జానపద కళారూపం. ధులా కళా రూపానికి సంబంధించిన పాటల్లో గానీ, పదాల్లో గానీ అవి అతి చిన్నవిగానూ, అంత కంటే కథా వస్తువు అతి చిన్నది గానూ వుంటుంది. ముఖ్యంగా మొహరం పండుగల్లోజరిగే పీర్ల పండుగల్లో ధులా ఎక్కువ ప్రచారమైనా, ఆ కళారూపాన్ని తెలంగాణా పోరాట సమయంలో సాయుద దళాల్లో వున్న ముస్లిం సహోదరులూ, ఇతర శ్రమ జీవులూ కూడా ఈ కళారూపాన్ని బాగా ఉపయోగించు కున్నారు. దళాలకు సంబంధించిన క్యాంపులలో వున్న వారందరూ వలయాకారంగా నిలబడి, ఒకరు పాటను ప్రారంభించి, ఆ పాటను సామూహికంగా అందరూ అందుకుని ఆ పాటకు తగిన అడుగులను అందరూ ఒకే రీతిగా క్రమశిక్షణతో లయ బద్ధంగా ధులా పాటను పాడుకునే వారు. ధులా కళా రూపంలో పాడుకునే పాటలు అనేకం వున్నా ఈ క్రింది ఉదహరించిన పాట ఎంతో ప్రచారంలో ఉంది.వాని పేరు గన్నె గాడు, లంబాడోడు గన్నెగాడు
వాడి పల్లె దోచి నాడు, ఓడ పైన ఎక్కి నాడు
కొండ పోల్లో కొని నాడు - కొండ లాగ ఎదిగి నాడు
మీర్సాలం చూసినాడు - మీసామె దువ్వి నాడు
గూడెంలో పేల్చి నాడు - గుండేంతో చేసి నాడు...|వాన|
రామ్మడు గూరేసి నాడూ - రాళ్ళ గుట్ట కెక్కి నాడు
పిట్టల్ గూడెం కొట్టి నాడు - పిట్టల్లే ఎగిరి నాడు
నల్లగొండ తిరిగి నాడు - నలుగురితో మెలిగినాడు
పల్లెల్లో తిరిగి నాదు - ప్రజల బాధ తెలిసినోడు...|వాని|
బుగతాలా చూసినాడు బలుపంతా తీస్తాడాడు
బందూకూ పట్టినాడూ - బరిగీసి నిల్చినాడు
పోకిళ్ళకు ఓర్చాడాడు - పోలీసోళ్ళ ముంగు తాడు...|వాని|
రైతుల్లో రాజు వాడూ - లలలన్నీ పండిస్తాడు
మరుసటేడు వస్తాడాడు - మా యిండ్లకే వస్తాడాడు...|వాని|ధులా కళా రూపంలోని పాటలు ఈ విధంగా సాగుతాయి. ప్రజా పోరాటంలో ప్రజా కళా కారులు ఈ పాటలను ప్రజల్లో ప్రచారానికి బాగా ఉపయోగించారు.
నిషా దేశాయ్ బిస్వాల్‌
నిషా దేశాయ్ బిస్వాల్‌ భారత సంతతికి చెందిన అమెరికన్ మహిళ. 2013 లో అధ్యక్షుడు బారక్ ఒబామా ఈమెను దక్షిణాసియా వ్యవహారాల విభాగం అసిస్టెంట్ సెక్రటరీగా నామినేట్ చేయడంతో వార్తలలోకి వచ్చింది.
ప్రస్తుతం అమెరికా అంతర్జాతీయ అభివృద్ధి సంస్థ (యూఎస్‌ఏఐడీ) లో ఆసియా విభాగానికి అసిస్టెంట్ అడ్మినిస్ట్రేటర్‌గా ఉన్న బిస్వాల్... రాబర్ట్ బ్లేక్ స్థానంలో పగ్గాలు చేపట్టనున్నారు. దీంతో భారత సంతతి వ్యక్తి దక్షిణాసియా వ్యవహారాలకు సారథ్యం వహించనుండటం ఇదే తొలిసారి అవుతుంది. బిస్వాల్‌తోపాటు ఏడుగురు సీనియర్ అడ్మినిస్ట్రేషన్ స్థాయి పదవులకు నియామకాలు చేపడుతూ ఒబామా 2013, ఆగస్టు 8న ఉత్తర్వులు జారీచేశారు.
అంకితభావంతో పనిచేస్తున్న వీరు అమెరికా ప్రజలకు మరిన్ని సేవలందించాలని ఒబామా ఒక ప్రకటనలో కాంక్షించారు. బిస్వాల్ భారత్, పాకిస్థాన్, బంగ్లాదేశ్, అఫ్ఘానిస్థాన్, శ్రీలంక, నేపాల్, మాల్దీవులు, భూటాన్‌లలో అమెరికా వ్యవహారాలను పర్యవేక్షిస్తారు. ఈ నియామకంపై బిస్వాల్ హర్షం వ్యక్తంచేశారు. గ్రామీణ భారతం నుంచి వచ్చిన తన తల్లిదండ్రులు పిల్లల ఉజ్వల భవిష్యత్తు కోసం అమెరికాకు వచ్చి స్థిరపడ్డారని, తన కోసం వారు ఎన్నో త్యాగాలు చేశారని కొనియాడారు. 
వర్జీనియా వర్సిటీ నుంచి బీఏ డిగ్రీ పొందిన బిస్వాల్ యూఎస్‌ఏఐడీలో 2010 నుంచి అసిస్టెంట్ అడ్మినిస్ట్రేటర్‌గా ఉన్నారు. 2005- 2010 వరకు అమెరికా ప్రతినిధుల సభకు చెందిన విదేశీ వ్యవహారాల సబ్‌కమిటీలో మెజారిటీ క్లర్క్‌గా పనిచేశారు. 2002-05 వరకు ఇంటరాక్షన్‌లో విధాన, సలహా డెరైక్టర్‌గా బాధ్యతలు నిర్వర్తించారు. 1999-2002 వరకు ప్రతినిధుల సభలో అంతర్జాతీయ సంబంధాల కమిటీలో, 1995-99 వరకు యూఎస్‌ఎఐడీలో పలు హోదాల్లో, 1993-95 వరకు అమెరికన్ రెడ్‌క్రాస్‌లో పనిచేశారు.
ఈమె భర్త సుబ్రత్ మరియు ఇద్దరు కుమార్తెలు సఫ్యా, కయా.
ఉప్పలపాడు (దగదర్తి మండలం)
ఉప్పలపాడు, శ్రీ పొట్టి శ్రీరాములు నెల్లూరు జిల్లా, దగదర్తి మండలానికి చెందిన గ్రామము.
చలసాని శ్రీనివాసరావు
ఆంధ్రా మేధావుల ఫోరం కన్వీనర్‌ చలసాని శ్రీనివాసరావు.
వసంత నాగేశ్వరరావు
వసంత నాగేశ్వరరావు మాజీ మంత్రి, ఆప్కాబ్ ఛైర్మన్, జై ఆంధ్ర ఉద్యమ నాయకులు.కృష్ణా జిల్లా నందిగామ వాస్తవ్యులు. పిళ్ళా వెంకటేశ్వరరావు, ఎల్‌. జైబాబు, బేతు రామ్మోహన రావు, ఎస్‌ఎస్‌సి బోస్‌, జి.వి.రాంప్రసాద్‌, సుంకర కృష్ణమూర్తి, చేకూరి శ్యాంసుందర్ రావు, నూతక్కి వెంకట సత్యనారాయణ తదితర అనుచరులతో కలిసి ఈయన ప్రత్యేక ఆంధ్ర రాష్ట్రం కోరుతున్నారు.
 * మొదట 1970లో ఐతవరం సర్పంచిగా తన రాజకీయ జీవితం ప్రారంభించిన వీరు, 1981 లో నందిగామ సమితి అధ్యక్షులుగా ఎన్నికైనారు. 1983, 1985 లలో రెండుసార్లు 
నందిగామ శాసనసభ్యుడిగా ఎన్నికైనారు. మధ్యతరహా నీటిపారుదల శాఖ, హోం శాఖ, వ్యవసాయశాఖా మంత్రిగా పనిచేశారు. 2005లో తన స్వంతగ్రామంలోని సొసైటీనుండి ఎన్నికై 
కృష్ణా జిల్లా కేంద్ర సహకార బ్యాంక్ ఛైర్మనుగా, జాతీయ స్థాయిలో నాప్కాబ్ ఉపాధ్యక్షునిగా పనిచేశారు. ఇటీవల ఐతవరం సొసైటీ అధ్యక్షిడిగా తిరిగి ఎన్నికైనారు. (ఈనాడు కృష్ణా 12-7-2013.8వ పేజీ)
దండిగా ప్రచారమైన దండా గానం
ఫకీర్ల పాటల్లో కనిపించే సాధారణ పదాలు ఇందులో వుండవు. అయితే తెలంగాణా ప్రజా పోరాట కాలంలో దీనిని ఒక పెద్ద కళారూపంగా మలిచారు. అలాగే పారంపర్యంగా వస్తున్న "దండా " గాన కళా రూప స్వభావాన్ని కొంత మార్చటం కూడా జరిగిందంటారు జయథీర్ తిరుమల రావు గారు. పాటల్లో ప్రజలను ఉత్తేజ పర్చ టానికి మీసాన్ని మెలివేయటం ఆవేశంతో హావ భావాలను చూపించడం జరుగుతుంది.
ఫకీరు పాటలకు ప్రధానమైన "అల్లాకేనాం " అనే పల్లవినే ఈ పాటల్లో పరిహరించారు. ఉరుదు భాష ఉచ్ఛారణను తీసి వేశారు. అందువల్ల ఈ దండా గాన కళా రూపాన్ని, అమ్ములు ధరించిన కోయ వేషాలతో ప్రదర్శించారని సుద్దాల హనుమంతు తెలిపారు. దీనిని ప్రదర్శించ టానికి ఇద్దరు వ్వక్తులుంటే చాలు. వారు ఎర్రని లుంగీలు ధరించి నల్ల బనీన్లు తొడుక్కుని మోకాలి వరకు వ్రేలాడే పంచెను నడుముకు కట్టి, కోర మీసాలు ధరించి మెడలో ఫకీరు పూసల దండను వేసుకుంటారు. ఎర్రని రిబ్బన్ తలకు కట్టుకుంటారు. ముంజేతికి ఇత్తడి గాజులు ధరించి చేతిలో ఒక పొట్టి కర్రను దండంగా ఉపయోగించి, గాజులున్న చేతితో పట్టుకుని ఆ కఱ్ఱతో గాజులను తాళంగా కొడుతూ లయ తప్పకుండా ఒకరి తరువాత ఒకరు గానం సాగిస్తారు. కుడి చేతితో గాజులు కొడుతూ ఏడమ చేతితో రుమాలును వూపుతూ, అదే చేతితో మీసాన్ని మెలివేస్తూ, ప్రజలను ఉత్తేజ పరుస్తూ, ఉత్సాహ పరుస్తూ పాటలను పాడుతారు. లేదా అమ్ములు ధరించి కోయ వేషంతో ప్రదర్శిస్తారు.
సుద్దాల హనుమంతు ఈ దండా గానాన్ని దీర్థంగా నాటి పరిస్థితులను వివరిస్తూ విజయ గీతం వ్రాశాడు. ఆ గీతంలోని ముఖ్య విషయాలను ఇక్కడ వివరిస్తున్నాను.ఓ భారతీయులార మీరు బాగ వినరండీ
భారత కాంగ్రెసు రామరాజ్య మిదండీ
నేవాలుగాను వ్రాసితి నొక పూట వినండీ
అంటూ చెప్పే విషయాలు అపార్థం చేసుకోరనీ, నిజాన్ని తెలుసుకోమని, వేష భాషలను చూచి మోస పోవద్దనీ, ప్రజా ప్రభుత్వం వస్తుందనీ, కలలు గన్న ప్రజలు కడగండ్లు చూడండంటూ...
పందొమ్మిది వందల నలుబది ఏడాగష్టు నా
ప్రజలెల్లరూ ద్వేషించేటి బ్రిటిషు పాలనా
కోటాను కోట్లు ప్రజలు తిరుగు బాటు కతనా
ఖ్యాతిగను రాజ్య మప్ప గించి పోయిరి గానాఅంటూ పరాయి పాలన పోయి కాంగ్రెసు ప్రభుత్వం వచ్చిందనీ, ప్రజలందరూ సంతోషించారనీ, ఫ్యాక్టరీలను ఏర్పాటు చేసి గనుల సంపదను వెలికి తీసి ప్రజలందరికీ తిండీ బట్టా, వుండటానికి ఇల్లూ, దున్నటానికి భూమి, ప్రజలందరికి సకల సౌకర్యాలు చేకూరతాయని ఆశించారు. అంటూఅధికారములో కొచ్చిన నెహ్రూ ప్రభుత్వమూ
విధి తప్పి నడవ సాగెనూ దినదిన ప్రమాణమూ
ఐదేళ్ళు గదువ వచ్చెను ప్రతి అంశములోనూ
బీదల హక్కుల నన్నిటి బూడిదలో త్రొక్కెనూ
అంటూ నెహ్రూ ప్రభుత్వమూ, ఆ ప్రభుత్వ తాబేదారులూ ప్రజల ఆశలను అడియాసలు చేశారంటూ...దిన దినం ప్రజల జీవిత మతి భార మయింది
ధనవంతుల భూస్వాముల దోపిడి పెరిగింది
అసాద్యమైన నిరుద్యోకత అధిక మయ్యింది.
కర్మాగారము లందే పది లక్షల మంది
కార్మికుల జీవితాల విలువ తగ్గి పోయింది
నిరుపేద గణము ఆత్మ హత్యలకు గురి అయింది... అని చెపుతూ
తిన తిండి లేక ప్రజలు కష్ట స్థితి కొచ్చారు
న్యాయమైన హక్కుల కోసం పోరాడుతున్నారు
పోలీసుల దౌర్జన్యతో ప్రజలను వీరూ
బలవంతముతో నోరు మూయించ గలిగారూ.అని అంటూ 1948 సెప్టెంబరులో నైజాంలో క్రూర రజాకార్లను అణుస్తామంటూ తెలంగాణా అంతా భారత సైన్యాన్ని దించారు. మత పిశాచంతో కొంత మంది హతమై పోయారనీ, రజాకార్ల నాయకులైన రజ్వీ సయదద్భుల్ రహమాన్ ఇస్మాయిల్ మొదలైన కసాయి వాళ్ళందరూ పాకిస్థాన్ చేరిన తరువాత ఈ కమ్యూనిష్టులైతే రజాకారుల్ని అణచారో ఆ కమ్యూనిస్టుల్ని నెహ్రూ ప్రభుత్వం ఎలా అణచిందీ సుద్దాల హనుమంతు తన విజయ గీతం ద్వారా వివరించాడు.
బిలియన్
బిలియన్ అనే పదాన్ని సాధారణముగా ఒక సంఖ్యను తెలుపడానికి ఉపయోగిస్తారు. ఒక బిలియన్ 1,000,000,000 కి సమానం. అనగా, భారతీయ సంఖ్యామానంలో వంద కోట్లు (1,00,00,00,000). శాస్త్రీయ పద్ధతిలో ఈ రెండింటిని formula_1 అని సూచిస్తారు; ఇక్కడ 9 ఎన్ని సున్నలు ఉన్నాయో చెబుతుంది.
ఒకటి నుండి మిలియను వరకు వాడే సంఖ్యామానం పాశ్చాత్య ప్రపంచం అంతా ఒక్కలాగే ఉంటుంది. బిలియను దాటిన తరువాత రెండు పద్ధతులలో చీలిపోతుంది; సంఖ్యని సూచించే పేరులో తేడా వస్తుంది. ఈ రెండు పద్ధతులలో ఒకదానిని "పొట్టి పద్ధతి" (short scale), రెండవదానిని "పొడుగు పద్ధతి" (long scale) అంటారు.
పొడుగు పద్ధతి: ఈ పద్ధతిలో 
ఈ పొడుగు పద్ధతి ఐరోపా‌లోను, ఫ్రెంచి, స్పేనిష్‌ భాషలు మాటాడే దేశాలలోను వాడుకలో ఉంది కాని అంతర్జాతీయ ఒత్తిడులవల్ల ఈ వాడుక సమసిపోయి, పొట్టి పద్ధతి అలవాటులోకి వస్తోంది. ఉదాహరణకి, బ్రిటన్‌లో 1974 వరకు పొడుగు పద్ధతి ఉండేది; తరువాత చట్టబద్ధంగా పొట్టి పద్ధని అమలులోకి తీసుకువచ్చేరు.
పొట్టి పద్ధతి: ఈ పద్ధతిలో 
ఈ పొట్టి పద్ధతి ఇంగ్లీషు భాష, అరబిక్‌ భాష మాటాడే దేశాలలో వాడుకలో ఉంది.
భారతదేశంలో ఇంకా పురాతన పద్ధతే వాడుకలో ఉంది. భారతదేశం కూడా పొట్టి పద్ధతి ప్రకారం మిలియనులు, బిలియనులు, ట్రిలియనులు, వగైరా వాడి లక్షలు, కోట్లు, పదికోట్లు, వందకోట్లు, వెయ్యికోట్లు, లక్షకోట్లు, కోటికోట్లు, వగైరా లెక్కల నుండి బయటపడాలని వేమూరి వేంకటేశ్వరరావు ప్రచారం చేస్తున్నారు; కాని, ఎవ్వరూ వినడం లేదు.
A ఒక పెట్టె; B అనే పెట్టెలో A జాతి పెట్టెలు 1,000 పడతాయి. C అనే పెట్టెలో B జాతి పెట్టెలు 1,000 పడతాయి. అలాగే, D అనే పెట్టెలో C జాతి పెట్టెలు 1,000 పడతాయి. కనుక A లు C లోనూ, 1,000,000,000 A లు D లోనూ ఉన్నాయి.
ట్రిలియను
షార్ట్ స్కేల్ ప్రకరము వెయ్యి బిల్లియన్లు ఒక ట్రిల్లియన్.
1 ట్రిల్లియన్ = 1,000,000,000,000(వెయ్యి బిల్లియన్) లేదా లక్ష కోట్లు (1,00,000,00,00,000)
లాంగ్ స్కేల్ ప్రకారము మిల్లియన్బిల్లియన్లు
1 ట్రిల్లియన్= 1,000,000,000,000,000
లుకేమియా
రక్తములోని తెల్ల రక్త కణాలలో యెర్పడే కాన్సర్ను లుకేమియాలని అంటారు. ఇవిఎముక మజ్జలొని తెల్ల రక్తవిభాజ్యకణములులో డి.ఎన్.ఎమార్పు సంభవించి,అది విచ్చలవిడిగా పెరుగుతూ పొతుంటే లుకేమియా ఏర్పదుతుంది. లుకేమియాలు చాలా రకాలున్నాయి కాని వాటిలొ తరచుగా కనిపించేవి నాలుగు రకాలు అవి
కొన్ని సార్లు ఇతర కాన్సర్లు ఎముక మజ్జలోనికి వ్యాపిస్తాయి కాని అవి లుకేమియాలు కావు.
అక్బరుద్దీన్ ఒవైసీ
అక్బరుద్దీన్ ఒవైసీ (జననం 14 జూన్ 1970) హైదరాబాదు-చాంద్రాయణగుట్ట కు చెందిన శాసన సభ్యుడు. ఇతను ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీకి చెందిన వాడు. ఆంధ్రప్రదేశ్ విధాన సభలో ఆ పార్టీ ఫ్లోర్ లీడరు. అక్బరుద్దీన్ ఒవైసీ కుటుంబానికి చెందిన వాడు. ఇతని తండ్రి సుల్తాన్ సలాహుద్దీన్ ఒవైసీ, అన్న అసదుద్దీన్ ఒవైసీ.
ఒవైసీ వివాస్పాద ప్రసంగాలకు ప్రసిద్ధి. 2007 లో సల్మాన్ రుష్దీ మరియు తస్లీమా నస్రీన్ లకు వ్యతిరేక ఫత్వాను పురస్కరించుకుని వారు హైదరాబాదుకు వస్తే తగిన గుణపాఠం నేర్పుతామని ప్రకటించాడు. 
అక్బరుద్దిన్ 14 జూన్ 1970 లో జన్మించాడు. విద్యాభ్యాసం హైదరాబాదు లోనే జరిగింది. వైద్యశాస్త్రం చదువుతూ మధ్యలోనే, రాజకీయాలలో చేరుటకు, వదిలేశాడు. ఇతడు ఒవైసీ హాస్పిటల్ కు డైరక్టరు కూడా. ఇతను ఒక క్రైస్తవ మతస్తురాలైన స్త్రీని వివాహమాడాడు.
1999, 2004, 2009 మరియు 2014 సం.లలో వరుసగా నాలుగు సార్లు హైదరాబాదు చాంద్రాయణ గుట్ట నుండి శాసన సభకు పోటీ చేసి గెలిచాడు.
30 ఏప్రిల్ 1, 2011 వ తారీఖున ఎమ్మె ల్యే అక్బరుద్దీన్‌ ఒవైసీ పై ప్రత్యర్గివర్గం దాడికి పాల్ప డింది. ప్రత్యర్ధులు ముందుగా కత్తులతో దాడిచేసి తర్వాత కాల్పులు జరిపారు. దీంతో ఎమ్మెల్యేల గన్‌మెన్‌ కూడా ఎదురుకాల్పులకు దిగారు. ఈ ఘటనలో అక్బరుద్దీన్‌ ఒవైసీ తీవ్రంగా గాయపడ్డాడు. అక్బరుద్దీన్‌ శరీరంలోకి రెండు బులెట్లు దూసుకుపో యాయి. 17 కత్తిపోట్లు ఉన్నాయి.
24 డిశెంబరు 2012 లో ఆదిలాబాదు జిల్లా లోని నిర్మల్ పట్టణంలో చేసిన ప్రసంగం తీవ్ర వివాదాలకు గురైంది. ఈ ప్రసంగం కారణాన ఇతడిపై కేసు నమోదయింది. హిందువుల పట్ల అసభ్యకరమైన వ్యాఖ్యలు చేశాడు. పోలీసుల వైఖరిని తూర్పారబట్టాడు. 
ఎందరో సాహితీకారులు, సామాజిక కార్యకర్తలు ఇతడిని విమర్శించారు. అస్గర్ అలీ ఇంజనీర్, స్వామి అగ్నివేష్ ,మహేశ్ భట్, హామిద్ ముహమ్మద్ ఖాన్, సందీప్ పాండే మరియు రాం పుణ్యాని మొదలగువారు ఇతడిని విమర్శించిన వారిలో ఉన్నారు.
ఎం.వి.మైసూరా రెడ్డి
బహుముఖ ప్రజ్ఙాశాలి డాక్టర్ ఎం. వి. మైసూరా రెడ్డి ఆంధ్రప్రదేశ్ కి చెందిన రాజకీయ నాయకుడు. రాష్ట్ర హోంమంత్రిగానూ. రాజ్యసభ సభ్యుడిగానూ పనిచేసి మంచి వక్త మరియు రాజకీయ చతురునిగా పేరు తెచ్చుకున్నారు.
కడప జిల్లా, కమలాపురం మండలం, నిడిజువ్వి గ్రామంలో 1949 ఫిబ్రవరి 28 న రైతు కుటుంబంలో జన్మించారు. మేనమామ ప్రోత్సాహంతో వైద్యవిద్యను చదివి ప్రాక్టీసు ప్రారంభించాడు. ఎర్రగుంట్ల మండలం నిడుజువ్వి మైసూరారెడ్డి స్వగ్రామం కాగా, మొదటి నుంచి కాంగ్రెస్‌లో ఉన్నారు. తొలుత ఎర్రగుంట్ల సమితి అధ్యక్షునిగా, అనంతరం కమలాపురం నియోజకవర్గం నుంచి మూడుసార్లు ఎమ్మెల్యేగా గెలుపొందారు. నేదురుమిల్లి జనార్దనరెడ్డి మంత్రివర్గంలో హోంమంత్రిగా, కోట్ల విజయభాస్కర్‌రెడ్డి మంత్రివర్గంలో రవాణాశాఖ మంత్రిగా పనిచేశారు. కాంగ్రెస్‌లో జిల్లాకు చెందిన వైఎస్‌ఆర్‌తో విభేదాలు తీవ్రస్థాయికి చేరడంతో 2004లో తెదేపాలో చేరారు. అదే ఏడాది తెదేపా తరపున కడప పార్లమెంట్‌ స్థానానికి పోటీచేసి ఓడిపోయారు. 2006లో ఆయనకు తెదేపా రాజ్యసభ సభ్యునిగా అవకాశం ఇచ్చింది. జగన్‌ను సీబీఐ అరెస్టు చేసే రెండు రోజుల ముందు ఆయన వైకాపాలో చేరారు. జగన్‌ జైలులో ఉన్న సమయంలో పార్టీని వెన్నుంటి ఉండి నడిపించారు. తొలుత మైసూరాకు పార్టీలో మంచి గుర్తింపు ఇవ్వగా తర్వాత ప్రాధాన్యత తగ్గించారు. దీంతో మైసూరా కూడా పార్టీకి దూరమవుతూ వచ్చారు.
వైద్య వృత్తిని మానేసి 1981 లో రాజకీయాలలోకి ప్రవేశించారు. పంచాయితీ ఎన్నికలలో కమలాపురం సమితి ప్రెసిడెంటుగా గెలుపొందారు. తర్వాత శాసనసభ ఎన్నికలలో స్వతంత్ర అభ్యర్థిగా గెలుపొందారు. తర్వాత కాంగ్రెస్ పార్టీలో చేరి అందులో 25 సంవత్సరాలు కొనసాగారు. 1983 శాసనసభ ఎన్నికలలో ఓటామిపాలై 1985, 1989 మరియు 1999 ఎన్నికలలో విజయం సాధించారు. 1994లో తెలుగుదేశం అభ్యర్థి వీరశివారెడ్డి చేతిలో ఓటమి పాలయ్యారు. కాంగ్రెస్ ప్రభుత్వ హయాములో కోట్ల విజయభాస్కరరెడ్డి మంత్రివర్గంలో హోం మంత్రిగానూ, నేదురుమల్లి జనార్ధనరెడ్డి మంత్రివర్గంలో రవాణామంత్రిగానూ పనిచేశారు. తర్వాత కాంగ్రెస్ పార్టీని వీడి తెలుగుదేశం పార్టీలో చేరి రాజ్యసభకు ఎన్నికయ్యారు. తర్వాత జరిగిన మూడు లోక్‌సభ ఎన్నికలలో తెలుగుదేశం తరపున పోటీచేసి ఓడిపోయారు. తర్వాత తెలుగుదేశం పార్టీ నుండి బయటికివచ్చి ప్రస్తుతము వై.యస్.ఆర్. కాంగ్రెస్ పార్టీ కేంద్ర సంఘము సభ్యుడిగా అతి కీలక బాధ్యతలు చేపట్టారు. 2016 లో వై.యస్.ఆర్. కాంగ్రెస్ పార్టీకి రాజీనామా చేశాడు.
ఇన్ఫ్రారెడ్ ఫోటోగ్రఫి
పరారుణ ఛాయాగ్రహణము లేదా ఇన్ఫ్రారెడ్ ఫోటోగ్రఫీ (infrared photography) లో ఇన్ఫ్రారెడ్ కాంతిని గుర్తించగలిగే ఫిలిం గానీ, ఇమేజ్ సెన్సర్ని గానీ ఉపయోగిస్తారు. ఇందులో ఉపయోగించే వర్ణపట భాగాన్ని సమీప పరారుణం (near-infrared) అంటారు. కాగా సుదూర పరారుణం (far-infrared) థర్మల్ ఇమేజింగ్కి ఉపయోగపడే వర్ణపట భాగం. ఇటువంటి ఫోటోగ్రఫీకి ఉపయోగించే తరంగ దైర్ఘ్యాలు 700 ఎన్ ఎం (nm) నుండి 900 ఎన్ ఎం వరకు ఉంటాయి. అయితే ఫిలిం దృశ్యమాన వర్ణపట (కంటికి కనబడే) కాంతిని కూడా గుర్తించగలదు. అందుకే సాధారణ కాంతి మొత్తాన్ని నిరోధించి, కేవలం ఇన్ఫ్రారెడ్ కాంతిని అనుమతించే ఫిల్టర్ (అందుకే ఈ ఫిల్టర్లు నలుపు రంగులోనో లేదా ముదురు ఎరుపు రంగులోనో ఉంటాయి) ని వాడవలసిన అవసరం ఉంటుంది. (ఇన్ఫ్రారెడ్ ఫిల్టర్ కి అర్థం కేవలం ఇన్ఫ్రారెడ్ కాంతిని అనుమతించే ఫిల్టర్ అయినా కావచ్చును, లేదా కేవలం ఇన్ఫ్రారెడ్ కాంతిని నిరోధించే ఫిల్టర్ అయినా కావచ్చు.)
పరారుణ మరియు దృశ్యమాన వర్ణపట ఫోటోల మధ్య భేదం
ఇటువంటి ఫిల్టర్ లని ఇన్ఫ్రారెడ్ కాంతిని గుర్తించగలిగే ఫిలిం/సెన్సర్ లతో కలిపి ఉపయోగించినపుడు ఆసక్తికరమైన ప్రభావానికి గురై ఫోటోలలో అవాస్తవిక రంగులు రావటం, బ్లాక్-అండ్-వైట్ ఫోటోలైతే అవి స్వాప్నికంగా కనబడటం, చెట్లకు ఉన్న పచ్చని ఆకుల పై మంచు పేరుకుపోయినట్లు కనబడటం (వుడ్ ఎఫెక్ట్) జరుగుతుంది. (ఆకులలో ఉండే క్లోరోఫిల్ వలన కొంతవరకు ఇలా జరిగినా అది నామమాత్రమే కానీ, ఈ ప్రభావానికి ఇది అసలు కారణం కాదు. అతినీలలోహిత ఛాయాగ్రహణం, పరారుణ ఛాయాగ్రహణం కనిపెట్టిన రాబర్ట్ విలియమ్స్ వుడ్ పేరుతో ఈ చర్యని అలా సంబోధిస్తారు. దీనికి, ఇన్ఫ్రారెడ్ ఫోటోగ్రఫిలోని ఫోటోలలో కనబడకుండా పోయే చెక్కకి సంబంధం లేదు.)
రాలీ స్కాటరింగ్ (Rayleigh scattering) వలన, మీ స్కాటరింగ్ ( Mie scattering) వలన ఆకాశం ముదురు రంగుల్లో కనబడటం, వాతావరణంలో పొగమంచు ఉన్నట్టు కనబడటం, ఇన్ఫ్రారెడ్ ఫోటోల ఇతర లక్షణాలు. ముదురు రంగులో కనబడు ఆకాశం నుండి మేఘాలు వేరు చేసినట్లు కనబడతాయి. ఇన్ఫ్రారెడ్ కాంతి యొక్క తరంగాల దైర్ఘ్యం మనుష్యుల చర్మంపై కొన్ని మిల్లీమీటర్ల వరకు చొచ్చుకుని పోయి పాలిపోయినట్టు కనబడటం, కళ్ళు చాలా వరకు నల్లగా కనబడటం జరుగుతుంది.
జాలరి నృత్యం
సరకులే కాదు, ప్రయాణీకులు కూడా పడవలలోనే ప్రయాణం చేసే వారు ఆ రోజుల్లో . ఈ నాడు రవాణా అంతా రైళ్ళ ద్వారా, లారీల ద్వారా జరాగటం వల్ల పడవల రవాణా తగ్గి పోయింది. జాలర్లంతా ఈ పడవల ద్వారా జీవించే వారు. అయితే ఇప్పటికీ కొన్ని ప్రాంతాల్లో పడవల రవాణా సాగుతూనే ఉంది. జాలర్ల పడవల్ని తెరచాపలు గట్టి గాలి వాటాన పడవల్ని నడిపేవారు. గాలి లేనప్పుడు పడవ సరంగులు పడవకు తాడు కట్టి కాలువ గట్టున నడుస్తూ లాగేవారు. బరువైన పడవల్ని అతి కష్టంగా అరుపులతో, కేకలతో పాటలతో పడవల్ని లాగే వారు. పాటల్ని లయ బద్ధంగా పాడుతూ తాళ బద్ధమైన అడుగులతో పాటలు పాడుతూ తమ శ్రమనంతా మర్చి పోయేవారు. పల్లెల ప్రక్కగా ప్రవహించే ఈ కాలువల్లో పల్లెవారు పాడే పాటలు రాత్రిం బవళ్ళూ అతి శ్రావ్యంగా వినిపించేవి. వీటిలో శృంగారంపాలు ఎక్కువగా వుండేది. ప్రకృతిని గురించీ, పరిసరాలను గురించీ, పాటలు పాడేవారు.
పడవ సరంగులుగా, జాలరులుగా కొంత మంది వేషాలు ధరించి రంగ స్థలం మీద జాలరుల వేషాలతో గడ పట్టి పడవ నడపటం, చుక్కాని పట్టటం, తెర చాప ఎత్తటం మొదలైన అభినయాలతో విద్యార్థులు మొదలైన వారు అక్కడక్కడ ప్రదర్శించేవారు. కానీ ఈ జాలరి వేషాన్ని విజయనగరంకు చెందిన డి.వై.సంపత్ కుమార్ తన నాట్య ప్రదర్శనలతో పాటు ఈ వేషాన్ని అత్యద్భుతంగా ప్రదర్శించి జాతీయ అంతర్జాతీయ ప్రఖ్యాతి వహించారు. అవార్డుల నందుకున్నారు. ప్రజానాట్య మండలి కళాకారుడుగా ఈ కళా రూపాన్ని దేశ మంతటా ప్రదర్శించారు.
ఆంధ్రజాలరిగా ప్రఖ్యాతి వహించిన సంపత్కుమార్ జాలరి వేషం ధరించి ఉదయాన్నే లేచి ఎంతో సంతోషంగా చేపలు పట్ట టానికి తన నావతో సముద్రంలోకి వెళతాడు. చేపల కోసం గాలిస్తాడు. ఇంతలో కారు మేఘాలతో తుపాను కమ్ముకుంటుంది. పడవ వూగిపోతూ వుంటుంది. జాలరి మెలికలు తిరిగి పోతాడు. ఇంతలో ఒక పెద్ద చేప గాలానికి తగుల్కుని జాలర్ని అతలాకుతలం చేస్తుంది. అయినా పట్టు విడువని జాలరి పడవలో తల క్రిందులై పోతూనే ఎంతో కష్ట పడి ఆ చేపను ఒడ్డుకు చేర్చటం తుఫాను హోరు తగ్గి పోవటంతో విజయ వంతంగా ఆనందంతో గంతు లేస్తాడు. ప్రదర్శనానికి రంగ స్థలం తెరమీద బ్యాక్ ప్రొజక్ష్ణన్ తో సముద్ర హోరుని చూపిస్తారు. ఉరుముల్ని, మెరుపుల్ని లైటింగ్ తో జిగేలు మనిపిస్తారు. నేపథ్య్యంలో సన్ని వేశాన్ని అనుసరించి తబలా ధ్వనులు అద్భుతంగా సహరిస్తాయి. ఈ కళా రూపాన్ని అత్యద్భుతంగా సృష్టించిన ఘనత సంపత్కుమార్కు దక్కుతుంది. ఈ కళారూపానికి సంబంధించిన పడవ పాటల్ని ప్రజా నాట్య మండలి రాష్ట్ర దళం జాతీయ సమైక్యతకు ఉపయోగించింది.
సుగాలీ నృత్యం
సుగాలీ లంటే లంబాడీ లు. ఈ నృత్యాన్ని, లంబాడీ, బంజారా తండా నృత్యమని పిలుస్తారని డా. చాగిచర్ల కృష్ణారెడ్డి గారు తమ జానపద నృత్య కళా గ్రందంలో ఉదహరించారు. అయితే వీరు ఆంధ్ర ప్రదేశ్ లో గిరిజనులుగానే మిగిలిపోయారు. పల్లెలకు దూరంగా కొండ కోనల్లో నివసిస్తూ కట్టెలు కొట్టి అమ్ముకుంటూ, కూలి పనులతో జీవనం సాగిస్తారు. వీరు కష్టజీవులు. పండగలు, పబ్బాలూ సాంప్రదాయ రీతిలో చేసుకుంటారు.
వీరి వేషధారణలో, స్త్రీలు ప్రత్యేకమైన దుస్తుల్ని ధరిస్తారు. లంబాడీలను చూచిన వారికి వారి వేషధారణ విదితమే. వీరు తెలంగాణా ప్రాంతంలో ఎక్కువగా వున్నా, అనంతపురం జిల్లాలో కూడా వున్నారు. వీరు ధర్మవరం మండలంలో ప్రతి సంవత్సరం కాముని పున్నమి రోజున తప్పకుండా నృత్యం చేస్తారు. మత్తు పానీయాలు బాగా సేవించి స్త్రీలు నృత్యం చేస్తారు. వీరి నృత్యంలో ముఖ్యంగా చేతులు చూపించటం, వలయా కారంగా తిరగటం చేస్తారు. ఈ నృత్యాన్ని స్త్రీ పురుషులిరువురు కలిసే చేస్తారు. ఒక పురుషుడు ప్రత్యేకంగా డప్పు కొడతాడు. డప్పు వరుసలకు అనుకూలంగా స్త్రీలు రక రకాల అడుగులు వేస్తూ గుండ్రంగా తిరుగుతారు. వీరి నృత్య బ్రుందంలో 10 మంది వరకూ పాల్కొంటారు. వారి సంప్రదాయ దుస్తుల్ని ధరిస్తారు. కాళ్ళకు గజ్జెలు కడతారు. చప్పట్లు చరుస్తూ వలయాకారంగా శబ్దానికి అనుగుణంగా నృత్యం చేస్తారు. లయ ప్రకారం చప్పట్లు చరుస్తూ వుంటే మిగతా వారు పాటలను ఆలాపిస్తారు. వీరి పాటలన్నీ వారి గురువైన 'సేవలాల్ " మీదనే పాడతారు. ప్రధమంగా అందరూ నిలబడి ముందుకు వంగి చేతులతో చప్పట్లు కొడుతూ ఈ విధంగా పాడతారు."కోయినారియే కోచళో సోసో
కోయినారియే కూణిన చోడో
కోయినారియే శంక్రనచోడో
కోయినారియే కాయ్ ఆంకుదీచ
కోయినారితే రవియ్యదీచ
అంటూ గిర్రున తిరిగి శరీరాన్ని క్రిందికి పైకి వంచుతూ లేస్తూ చేతుల్ని పైకెత్తి చప్పట్లు కొడుతూ గుండ్రంగా తిరుగుతూ అదే సమయంలో పాడే పాటను ఒకరు పాడుతుండగా, మిగిలిన వారంతా ఈ విధంగా వంత పాడతారు.బాలే పెంచనే వెంటాపర్ రెడి బోలిరీచ
రెడి బోలరీచక్ జినందేకరేచ
సావుకార్ భీకియ్వార్ రోరలూటోరేచ
బాయే పెంచనే వెంటాపర్ రెడి బోలిరేచ
రెడి బోలిరీచక్ జనండేకరేచ
సావుకార్ హనుమంత రెడ్డిర్ చోర లూటోరేచ
అంటూ పాటలు పాడుతూ నృత్యం చేస్తారు. సుగాలీలు నివసించే ప్రాంతాన్ని తండా అంటారు. వీరిని లంబాడీలు అని పిలుస్తారరు.
నామాల సింగని నృత్యం
రాయలసీమలో ఉగాది పండుగకూ, పీర్ల పండగకూ ఉరుసు సందర్భాలలోనూ, తిరుణాలలోనూ నామాల సింగని నృత్యం చేస్తూ వుంటారు. ముఖానికి నల్లని బొట్లు పెట్టి ఎఱ్ఱటి రంగు మచ్చల్లాగా అలంకరణ చేసి నుదుట నామాలు పెడతారు. నాలుక మీద మరో పెద్ద నాలుకను పెంచి, తలమీద రుమాలు చుట్టి వేప మండలం ని దోపుతారు. రెండు చేతుల్ని పెనవేస్తూ గొలుసుతో కడతారు. రెండు చేతుల్లోనూ పిడి బాకులుంటాయి. నడుముకు చుట్టూ దట్టి గుడ్డ కడతారు. ఎఱ్ఱటి సల్లడం తొడుక్కుంటారు. కాళ్ళకు గజ్జెలు కడతారు. ఇలాంటి అలంకరణ చేసిన తరువాత అరెండు చేతులకూ, భుజాలకూ నూలు త్రాళ్ళతో రెండు ప్రక్కలా పట్టు కుంటారు. తరువాత తప్పెట దరువులకు అనుకూలంగా నామాల సింగడు అడుగులు వేస్తాడు. పగ్గాలు పట్టుకున్న వాళ్ళు అతనికి అనుగుణంగా అడుగులు వేస్తూ తిరుగుతూ వుంటారని డా: చిగిచర్ల కృష్ణా రెడ్డి గారు జానపద నృత్య కళలో వివరించారు. నామాల సింగడు ముఖ్యంగా రెండు చేతుల్ని పైకి ఎత్తుతూ కత్తుల్ని వేగంగా తిప్పుతూ ఒక్కొక్క కాలిని వెనక్కి ముందుకీ నేలపై తాటిస్తాడు. మీసాలను మెలివేస్తూ వుంటాడు. ఎర్ర్రని నాలుక వ్రేలాడుతూ వుండగా స్మారకం వచ్చి వెనక్కి చాపుతూ అడుగులు వేస్తాడు. అడుగులు బస్కీలు తీసినట్లుంటాయి. అడుగులకు తగినట్లు తప్పెట వాయిద్య గతులు ఇలా వుంటాయి.
మొదటి సారి...జెగ్ నకన్
జెగ్ నకన్
జేగ్ నకన్నామాల సింగడు రెండు కాళ్ళను, రెండు చేతుల్ని ఒక్క సారిగా కదిలిస్తూ గుంపు మధ్యలో వస్తూ వుంటాడు. వెంటనే ఒక్క సారిగా తప్పెట తిరగ మారుస్తాడు.జెగ్ జెగ్ నకన్
జెగ్ జెగ్ నకన్
జెగ్ జెగ్ నకన్
 
అలా గుంపులోని స్త్రీ, పురుషులు చూస్తుండగా తప్పెట్లు వెనక్కి వెనక్కి సర్దుకుంటూ, గతులు మార్పు చేసుకుంటూ పోతారు. మూడు లేక ఐదు తప్పెటలు కొడుతూ వుంటారు. అడుగులు బిర బిరా వేసే టప్పుడు తప్పెట గతి మార్చేస్తాడు. ఇలా అతప్పెట గత్యులు మారుతున్నప్పుడు నామాల సింగడు కొద్దిసేపు విరామం తీసుకుంటాడు. అప్పుడు ముఖానికి అడ్డంగా గుడ్డను కప్పుతారు. అతనిపై మరమరాలు చల్లుతారు. ఎర్రనీళ్ళు దిగదీస్తూ పోతారు. ఇవన్నీ చేయటం, నామాల సింగనికి ఎటువంటి ఆటంకాలు రాకుండా చూడాలని చేస్తారట. ఇలా గుంపు అందరికీ చూపించి ఇంటికి వెళ్తాడు. ఈ చరిత్రకు ఈ ప్రాంతంలో ఇలా ప్రచారంలో ఉంది.
నామాల సింగడనే పేరు గలిగిన వ్వక్తి ఈ ప్రాంతంలో దారి దోపిడి చేసే వాడట. సంతకెళ్ళి సరుకులు తీసుకు వస్తున్న స్త్రీ, పురుషుల్ని బలవంతంగా బట్టలు ఊడదీయించి కోలాటం వేయించే వాడట. దీనికి చుట్టూ గ్రామస్తులంతా ఏకమై అతన్ని పట్టి బంధించి గ్రామంలో తాళ్ళతో కట్టి పట్టుకుని వచ్చారట. అప్పుడు నాలుక ;బయటికి వచ్చి వూగుతూ కాళ్ళు తేలిపోయి అలా అలా నేలపై ఈడుస్తూ వచ్చాడట. గ్రామంలోకి వచ్చిన తరువాత చంపేశారట. దీనికి నిదర్శనం ఈ నామాల సింగని నృత్యం. ఈ నాటికీ రాయలసీమ ప్రాంతంలో మొహరం పండుగ నాడు తప్పనిసరిగా చేస్తున్నారట. సింగని వేషంలో పాల్గొనే కళాకారులు గొట్టూరి ఓబి రెడ్డి, చాకలి కొండన్న, హరిజన గంగప్ప, బోయిల ఆదినారాయణ, హరిజన నాగన్న మొదలైన వారని డా: చిగిచెర్ల కృష్ణా రెడ్డి గారు వారి జానపద నృత్య కళలో పేర్కొన్నారు.
అక్యూట్ మైలాయడ్ లుకేమియా
అక్యూట్ మైలాయడ్ లుకేమియా అనే ఈ రకము కాన్సర్ ఎముక మజ్జలోని మయలోసైట్స్ అనే కణములో జన్యు మార్పు సంభవించి, అవి నియంత్రణ లేకుండా విభజిస్తూ ఉండటం వల్ల ఏర్పడుతుంది. ఇది చాలా తొందరగా వ్యాప్తి చెందడము వలన దీనిని అక్యూట్ అని పిలుస్తారు. ఇది పిల్లల కన్నా పెద్దలలోనే ఎక్కువగ ఏర్పడుతుంది.. అక్యూట్ మైలాయడ్ లుకేమియా బారిన పడే పెద్దల సరాసరి వయస్సు 65 సంవత్సరములు.పై చెప్పబడిన లక్షణాలు ఉన్న అందరికీ ఈ జబ్బు ఏర్పడదు, ఇతర వ్యాధులకు కూడా ఇటువంటి లక్షణాలుంటాయి.
అక్యూట్ మైలాయడ్ లుకేమియా కచ్చితమైన కారణములంటూ లేవు కాకపోతే కొన్ని కారణాల వలన అది సంభవించే ముప్పు అధికమౌతుంది.
రక్త పరీక్ష చెయడము ద్వారా ఈ వ్యాధిని గుర్తించవచ్చు.
కానీ అది ఏ రకానికి చెందినదో తెలుసుకోవడానికి మరిన్ని పరీక్షలు చెయ్యాలి. ఈ పరీక్షలకు నమూనాను ఎముక మజ్జ నుండి సేకరించాలి, దీనిని ఎముక మజ్జ జీవాణుపరీక్ష (Bone marrow biopsy) అని అంటారు.
ఎముక మజ్జ నుండి సేకరించిన నమూనా సహాయంతో క్రింది పరీక్షలు నిర్వహిస్తారు.
చికిత్సగా సాధారణంగా కీమోథెరపీను ఇస్తారు. కొన్ని సందర్భాలలో కీమోథెరపీతో పాటు రేడియోథెరపీ, మోనోక్లోనల్ యాంటీబాడీ థెరపీ, ఇమ్యునోథెరపీని ఇస్తారు. ఇవి పని చేయని పక్షములో ఎముక మజ్జ మార్పడి చికిత్సను చేయవలసి వస్తుంది. సాధారణంగా రక్త వ్యాధి నిపుణుడు లేదా కాన్సర్ వ్యాధి నిపుణుడు ఆధ్వర్యంలో చికిత్స చేయబడును. కీమోథెరపీ మందులు ఒక్కో రకానికి మారుతుంది.
రెమిషన్ ఇండక్షన్ విభాగము 30రోజుల పాటు కొనసాగుతుంది. రోగి ఆసుపత్రిలోనే గడపవలసి వస్తుంది. ఈ విభాగము యొక్క లక్ష్యము లుకేమియాను కనిపించనంతగా తగ్గించడమే. మజ్జలోని "బ్లాస్టు" కణాలు 5% కన్నా తక్కువగా చేయడమే ఈ దశయొక్క లక్ష్యము.
రెమిషన్ ఇండక్షన్లో చాలా లుకేమియా కణాలు తగ్గినా, శరీరంలో మిగిలి ఉన్న కణాలు మరలా లుకేమియాగా మారుతాయి. ఈ దశలో రెమిషన్ ఇండక్షన్లో వాడిన మందులతో పాటు మరికొన్ని కొత్త మందులను వాడుతారు. మిగిలిన లుకేమియా కణాలును చంపడమే ఈ దశ యొక్క లక్ష్యము.
కీమోథెరపీమందులతో చాలా దుష్ప్రభావాలున్నాయి. కొన్ని ప్రాణంతకంగా కూడా వుండవచ్చును.కానీ చాలా వరకు దుష్ప్రభావలు చికిత్స ఆపిన వెంటనే నిలచిపోవును. తరచుగా కనిపించే దుష్ప్రభావాలు.
రకమును బట్టి 20-70 శాతము మందిలో మాత్రమే కీమోథెరపీ చికిత్సతోనే లుకేమియాను నయం చేయవచ్చును., , తక్కిన వారిలో లుకేమియా మరలా తిరగబెట్టును. వీరికి ఎముక మజ్జ మార్పిడి చికిత్స మాత్రమే శాశ్వత పరిస్కారం చూపగలదు. ఇందులో రోగి యొక్క ఎముక మజ్జను సమూలంగా నాశనం చేసి దాని స్థానంలో దాత వద్ద నుండి సేకరించిన మజ్జ ఇవ్వబడుతుంది. ఇది అత్యంత ఖర్చుతో కూడుకొన్న విషయము పైగా, సరైన దాత దొరకనిచో ఇది చెయడం సాధ్యము కాదు. కొన్ని సార్లు రోగి యొక్క సొంత కణాలనే సేకరించి మరలా అతనికే ఇవ్వబడుతుంది, కానీ ఇటువంటి చికిత్స యొక్క ఫలితాలు సంతృప్తికరంగా లేవు. కొన్ని సార్లు రోగికి జబ్బు నయమయ్యె అవకాశము లేనిచో బాధను తగ్గించడానికి మాత్రమే చికిత్స ఇవ్వవలసి వస్తుంది. దీనిని పాలిటివ్ కేర్ అని అంటారు.,
ఈడుపుగంటి వెంకట సుబ్బారావు
ఈడుపుగంటి వెంకట సుబ్బారావు M.Sc. Ph.D. (డిసెంబర్ 20, 1934 – ఆగష్టు 14, 2010) ప్రముఖ వ్యవసాయ శాస్త్రవేత్త. ఇతడు ఐ.వి.సుబ్బారావుగా సుపరిచితుడు. అతను పశ్చిమ గోదావరి జిల్లా తణుకు సమీపంలోని పసలపూడి గ్రామంలో జన్మించాడు. అతని తల్లిదండ్రులు అచ్చన్న మరియు మున్నెమ్మ. అతను ఆంధ్ర విశ్వవిద్యాలయం నుండి అగ్రికల్చర్ లో M.Sc. చేశాడు మరియు ఇండియన్ అగ్రికల్చరల్ రీసెర్చ్ ఇనిస్టిట్యూట్, న్యూఢిల్లీ నుంచి Ph.D. పొందాడు. అతను ఆచార్య ఎన్.జి. రంగా వ్యవసాయ విశ్వవిద్యాలయం వైస్ ఛాన్సలర్ బాధ్యతలు చేపట్టే ముందు విశ్వవిద్యాలయంలో పరిశోధన యొక్క డైరక్టర్ గా ఉన్నాడు. ఆచార్య ఎన్.జి. రంగా వ్యవసాయ విశ్వవిద్యాలయం ఉపకులపతిగా వరుసగా రెండుసార్లు బాధ్యతలు నిర్వర్తించి 2003 లో పదవీ విరమణ చేశాడు.
ఈ విశ్వవిద్యాలయం, ఈయన ఆధ్వర్యంలో ఇండియన్ సైన్స్ కాంగ్రెస్ను నిర్వహించి, దేశం లోనే, దీనిని నిర్వహించిన మొదటి వ్యవసాయ విశ్వవిద్యాలయముగా పేరు తెచ్చుకొన్నది. అతను 2006 లో నిర్వహించిన 93 వ కాంగ్రెస్ కు జనరల్ ప్రెసిడెంట్ గా ఉన్నాడు.
అతను 75 సంవత్సరాల వయస్సులో 2010 ఆగష్టు 14 న క్యాన్సర్తో మరణించాడు.
ఖబ్రస్తాన్
ఖబ్రస్తాన్ : ఖబ్ర్ (సమాధి, గోరీ - అరబ్బీ భాష), స్థాన్ (ప్రదేశం - పర్షియన్ భాష) వెరసి సమాధి ప్రదేశం, సమాధుల ప్రదేశం, శ్మశానం, శ్మశాన వాటిక. ముస్లింల శ్మశాన వాటికైతే ముస్లింల ఖబ్రస్తాన్, హిందువుల శ్మశాన వాటికైతే హిందువుల ఖబ్రస్తాన్.
ఖబ్రస్తాన్ కు అనేక పేర్ల రూపాలు; ఖబ్రస్తాన్, ఖబరస్తాన్, ఖబ్రిస్తాన్, కబ్రస్తాన్, కబరస్తాన్, కబ్రిస్తాన్ వగైరాలు.
ఇతర అనేక మతాలలో లాగే ముస్లింలు కూడా మరణించిన వారి పార్థివ శరీరాన్ని భూమిలో ఖననం చేస్తారు. దీనినే దఫ్న్ లేదా దఫన్ అంటారు. ముస్లిం మరణిస్తే అతడి శరీరానికి "గుస్ల్" లేదా "గుసుల్" అనగా స్నానం చేయిస్తారు. తరువాత తెల్లటి బట్టను "కఫన్"ను శరీరానికి చుట్టుతారు. ఆ తరువాత జనాజా, (శవానికి మోసుకెళ్ళే పల్లకి) లో తీసుకెళ్ళి మస్జిద్లో గాని ఖబ్రస్తాన్ లో గాని "సలాతుల్ జనాజా" లేదా "నమాజె జనాజా" ఆచరించి సమాధిలో ఖననం చేస్తారు.
ఢిల్లీ సల్తనత్
ఢిల్లీ సల్తనత్ స్వల్పకాలీన ఐదు వంశాల రాజ్య కాలాన్ని ఢిల్లీసల్తనత్ గా వ్యవహరిస్తారు. ఈ ఐదు వంశాలు ఢిల్లీని కేంద్రంగా చేసుకుని వివిధ కాలాలలో పరిపాలించాయి. ఈ సల్తనత్ లకు చెందిన సుల్తానులు ప్రముఖంగా మధ్యయుగపు భారత్ కు చెందిన టర్కిక్ మరియు పష్తూన్ (అఫ్గాన్) జాతికి చెందిన వారు. వీరు 1206 నుండి 1526 వరకు పరిపాలన చేశారు. అని కూడా అంటారు. ఈ ఐదు వంశాల పాలన మొఘల్ సామ్రాజ్యం ఆరంభంతో పతనమయ్యింది. ఈ ఐదు వంశాలు (1206–90); ఖిల్జీ వంశం (1290–1320); తుగ్లక్ వంశం (1320–1414); the (1414–51); మరియు ఆప్ఘనుల లోడీ వంశం (1451–1526).
కుతుబుద్దీన్ ఐబక్, ఒక బానిస, ఇతడు ముహమ్మద్ ఘోరీ యొక్క బానిస, ఇతడు బానిస వంశానికి చెందిన మొదటి సుల్తాన్. ఇతడి కాలంలో ఉత్తరభారతదేశం వీరి వశంలో ఉండేది. ఆ తరువాత ఖిల్జీ వంశం పరిపాలించింది. వీరికాలంలో పరిపాలన మధ్యభారతదేశం వరకూ వ్యాప్తి చెందింది. ఈ రెండు సల్తనత్ లు భారత ఉపఖండానికి కేంద్రీకృతం చేయడంలో విఫలమయ్యింది. కానీ మంగోల్ సామ్రాజ్యం విస్తరించకుండా అడ్డుపడడంలో సఫలీకృతం అయినది.
1526 సం.లో మొఘలుల దండయాత్రతో ఈ ఢిల్లీ సల్తనత్ అంతమయినది. బాబర్ ఆక్రమణతో ఢిల్లీ సల్తనత్ పతనము మరియు మొఘల్ సామ్రాజ్య ప్రారంభం జరిగింది.
అంతర్జాతీయ యువ దినోత్సవం
అంతర్జాతీయ యువ దినోత్సవమును ప్రతి సంవత్సరం ఆగస్టు 12 న జరుపుకుంటారు. ఐక్యరాజ్యసమితి యువత కోసం చేపట్టిన ప్రపంచ కార్యాచరణ కార్యక్రమం పట్ల యువతకు అవగాహన కలిగించేందుకు అంతర్జాతీయ యువ దినోత్సవంను ప్రకటించింది. మొదటి అంతర్జాతీయ యువ దినోత్సవం ఆగస్టు 12, 2000 లో జరిగింది. ధరిత్రీ దినోత్సవం వంటి ఇతర రాజకీయ అవగాహన దినోత్సవాల మాదిరిగా ఈ దినోత్సవమును జరుపుకోవడం వలన యువత దృష్టిని ఆకర్షించడం ద్వారా ప్రయోజనం చేకూరుతుంది. సాంస్కృతిక మరియు చట్టపరమైన సమస్యలు ద్వారా అపాయంలో చిక్కుకున్న జనాభాకు ఇటువంటి దినోత్సవాల అవసరం ఉంది.
ఇది వరల్డ్ యూత్ డే అని తికమక పడరాదు. (It is not to be confused with World Youth Day)
ఇంటర్నేషనల్ యూత్ డే ప్రతి సంవత్సరం ఆగష్టు 12 న జరుపుకుంటారు. ఇది 1999లో ఐక్యరాజ్యసమితి తీర్మానం 54/120 అనుసరణ ద్వారా రూపొందించబడింది.
.
ప్రపంచ వ్యాప్తంగా యువత సమస్యలను పరిష్కరించేందుకు, యువత దృష్టిని ఆకర్షించేందుకు ప్రభుత్వాలకు మరియు ఇతరులకు ఇది ఒక అవకాశం. అంతర్జాతీయ యువ దినోత్సవం గౌరవార్ధం కన్సర్ట్స్, వర్క్‌షాప్ లు, సాంస్కృతిక కార్యక్రమాలు, మరియు సమావేశాలను జాతీయ మరియు స్థానిక ప్రభుత్వ అధికారులు మరియు యువజన సంస్థలు పాల్గొని ప్రపంచవ్యాప్తంగా జరుపుకుంటారు.